Йылдан-йыл ураҙа тотоусылар арта | ГТРК «Башкортостан» — Новости Уфы и РБ\n25 июня 2015 — 16:44\nРамаҙан айының бөгөн һигеҙенсе көнө. Йылдан-йыл ураҙа тотоусылар арта. Уларҙың араһында йәштәр ҙә бик күп. Башҡортостан мосолмандары диниә назаратынан хәбәр итеүҙәренсә, эҫе көндәрҙе күптәр һынау ҡабул итә. Башҡортостандың артҡаҙанған артисы Сәғиҙулла Байегет таң менән концертҡа йыйынмай, ул иртәнге сәхәр ашарға әҙерләнә. Сәғиҙулла Байегет дин юлына баҫҡас ҡына фани донъяның ысын ҡиммәттәрен аңлай башлаған. Ураҙа тотҡанда бар нимәнең ҡәҙерен белергә өйрәнәһең, ти ул. Көн дауамында етерлек көс һәм энергия тупланһын өсөн таң алдынан мотлаҡ ашарға кәрәк. Сәхәр сәйе эскәндән һуң, ураҙаны ниәт әйтеп башлайҙар. Ашауҙан, эсеүҙән, нәфсенән тыйылған кеше тормош ауырлыҡтарына ла сабыр булырға өйрәнә, рухы нығый. Ошо сифаттарҙы үҙ итеү күптәрҙе ислам диненә этәрә. Быйыл Рамаҙан айы йәйҙең уртаһына, иң оҙон көндәргә һәм ҡыҫҡа төндәргә тап килә. 20 сәғәтлек көн оҙонлоғо ураҙа ваҡытына 30 йылға бер тапҡыр була. Һауа температураһының булыуы ураҙа тотоусыларҙан ҙур түҙемлелек, сабырлыҡ талап итә. Көнбайыш Африканың Мали республикаһынан килгән Мамаду өсөн беҙҙәге эҫе һауа шарттары ғәҙәти хәл. Тыуған йортомдан йыраҡ булһам да, был изге ғәмәлде башҡарыу мөһим, ти ул.Ураҙа сәхәрҙән ифтарға тиклем дауам итә. Ҡояш байыу менән ифтар башҡарыла. Ауыҙ асыуға башҡа мосолмандар менән бергә ултырыу яҡшыраҡ. Күбеһенсә был ғәмәл мәсеттәрҙә башҡарыла.Туҡай мәсетендә ҙур ҡаҙанда киске аш әҙерләйҙәр, өҫтәлдәргә төрлө тәмле ризыҡтар ултырталар. Ифтар табыны көн һайын 150-нән ашыу кешене туплай. Рамаҙан айы дауамында республика мәсеттәре мосолмандарҙы ифтарға йыя. Унда ураҙалағы һәм төрлө сәбәптәр буйынса ураҙа тота алмағандар ҙа бер өҫтәл артында йыйылып киске аштан ауыҙ итә. Һуңынан улар бергәләшеп тәрәүих намаҙын уҡырға мәсеткә инә. Сөнки бергә йыйылып йәмәғәт менән уҡылған намаҙҙың дәрәжәһе 27 тапҡырға ҙурыраҡ һәм сауаплы һанала. Көнө буйы ризыҡтан, һыуҙан тыйылып йөрөгәндән һуң, ифтар ваҡытында рәхәтләнеп һыйланыу кешене күп нәмәгә өйрәтә: булғандың ҡәҙерен белергә, юғына сабыр итергә. Иң мөһиме, Аллаһ ризалығына ирешәһең.


«Киске Өфө» гәзитенең сайты - №6, 7 - 13 февраль 2015 - Информационные страницы\n№6, 7 - 13 февраль 2015\nТаблоларҙа яна - Салехард!..\nЭркелешеп теҙелешкән ирҙәр -\nҠарайым, тип, ишле ғаиләләрен\nАэропортта яугир вариҫтары\nСаралары барҙыр, күреүсе юҡ -\nТаблоларҙа янды - Когалым...\nКемдәрҙер ерле халыҡтың телен өйрәнеп, етәксе булырға әҙерләнеп йөрөгәндә, республикаға исем биргән аҫаба халыҡтың балалары үҙ телендә уҡыуҙан мәхрүм ителә, ә ата-әсәләр был хәл менән өнһөҙ-тынһыҙ ғына ризалаша.\nРәми Ғарипов исемендәге 1-се Башҡорт республика гимназия-интернаты өсөн быйылғы уҡыу йылы белем усағының 70 йыллыҡ юбилейына арналған саралар менән тағы ла байыраҡ һәм ҡыҙыҡлыраҡ үтә.\nЮҡ, ата-әсәйем әйткәнде мин аңлайым. Шуға шырпы менән дә уйнамайым, газда кәстрүлдә бешеп ултырған ашҡа ла теймәйем. Розеткаға тейергә, уның тишегенә бер нәмә лә тығырға ярамай. Шунан компьютерҙа күп уйнарға ярамай, күҙҙәр күрмәй башлай.\nРәсәй тәхетенә һәр яңы батша ултырған һайын башҡорттар, Санкт-Петербургҡа барып, Сенат алдында үҙҙәренең тоғролоғон иҫбатлап, анттарын яңыртып торор булғандар.\nУҡып сығып, театрҙа эшләй башлағас, әсәй минең төп тәнҡитсемә әйләнде. Театрҙа эшләй башлауыма биш йыл үткәс кенә, "Яҙмыштарҙан уҙмыш бар" спектаклен ҡарағас: "Бына хәҙер ысын артист булырыңа ышандым", - тине.\nҠатын-ҡыҙ ваҡытында тикшерелеп торорға тейеш. Элек мөмкинлектәр бик булмай торғайны, ә хәҙер бөтөн шарттар бар. Лабораторияла ҡанды, күҙәнәкте тикшерәләр. Маммография, УЗИ үтеү, гистологик анализ тапшырыу мотлаҡ.


Яңы йыл төнөндә 10 сабый тыуған\n12 Ғинуар , 08:20\n2022 йылдың тәүге төнөндә төнгө сәғәт ун икенән алып иртәнге туғыҙға тиклем 10 сабый донъяға килгән. Алты ҡыҙ һәм дүрт малай Барыҫ йылының тәүге сабыйҙары булараҡ донъяға ауаз һалған. Иң тәүгеһе – ҡыҙ бала, ул төнгө сәғәт бер тула ун биш минутта Республика перинаталь үҙәгендә тыуған. Сабыйҙың ауырлығы – 2910 грамм, буйы – 51 сантиметр.\nУҙған йылдар менән сағыштырғанда, һандар күпкә аҙыраҡк. Былтырғы йылдың беренсе төнөндә – 15, ә унан алдағы йылда 20 сабый донъяға килгән.\nДемография мәсьәләләре Рәсәй Президенты Владимир Путиндың Мөрәжәғәтнамәһендә төп бурыстарҙың береһе булараҡ билдәләнде.\nРәсәйҙә Владимир Путиндың май указы нигеҙендә уңышлы тормошҡа ашырылған “Демография” милли проекты нигеҙендә (национальный проект ”Демография”) республикабыҙҙа күп балалы ғаиләләргә төрлө яҡлап ярҙам күрһәтелә.


1 февралдән Башҡортостанда льготаға эйә булған 325 кеше арттырылған түләүҙәр ала башлай - Курай\n1 февралдән айлыҡ аҡсалата түләүҙәр күләме 2,5% арттырылды. Пенсия фондының Башҡортостан буйынса бүлексәһендәге матбуғат хеҙмәтенән хәбәр итеүҙәренсә, Башҡортостанда 325 мең кеше ошондай түләүҙәр ала. Улар араһында — Бөйөк Ватан һуғышында ҡатнашыусылар, фашизмдың бәлиғ булмаған әсирҙәре, «чернобылселәр», Семипалатинск полигонында радиация тәьҫиренә дусар булғандар, инвалидтар һәм башҡа федераль льготалылар.\nБер үк ваҡытта айлыҡ аҡсалата түләүҙәр составында социаль хеҙмәттәр йыйымын биреүгә йүнәлтелгән аҡса суммаһы ла арта. 1 февралдән ул 1075,19 һум тәшкил итә. Шуның 828,14 һумы — бушлай таратылған дарыуҙарҙы алыуға, 128,11 һумы — шифахана-курорт дауаланыуына, 118,94 һумы ҡала яны тимер юл транспортында бушлай юл йөрөүгә, шулай уҡ ҡала-ара транспортында дауаланыу еренә барып ҡайтыуға бүленә.\nАлдағы яҙма Президент ярышында 8 кандидат ҡалған\nБынан алдағы яҙма Рөстәм Хәмитов яҙғы баҫыу эштәренә әҙерлек буйынса кәңәшмә үткәрҙе\nНаил Хөсәйенов эте тураһында бер туҡтамай һөйләргә әҙер\nКремль шыршыһында булған


Инфоурок / Другое / Конспекты / Конспект урока по башкирскому языку на тему "Зимний Нардуган" (9 класс)\n“Ҡышҡы Нардуған. Ҡылым” темаһына асыҡ дәрес (9-сы класс, башҡорт дәүләт теле)\nМаҡсат: халыҡ йолалары менән танышыуҙы дауам итеү;\nҺүҙ байлығын үҫтереү;\nтасуири уҡыу күнекмәләре булдырыу.\nЙыһазландырыу: дәреслек, карточкалар, һүрәттәр, проектор.\nҺүҙлек: ейһен – пусть кушает\nҺил – тыныс, спокойно\nсырхау – сир, болезнь\nбәҫ - иней\nНар-нар, Нардуғанға бар, бар!\nКүңеле булыр тар-тар.\nБәхет бирһен барына!\nМал-тыуарҙар түл йәйһен!\nБала-саға ит ейһен!\nМалдар ашһын ҡуранан!\nАшлыҡ ашһын буранан!\nИл-йортобоҙ һил булһын!\nКүңелегеҙ киң булһын!\nҺай, рәхмәт төшкөрҙәре! Изге теләктәрегеҙгә мең рәхмәт! Юрауығыҙ юш килһен, теләктәрегеҙ тормошҡа ашһын!\nҠот килһен малығыҙға,\nДонъялар булһын йәмле,\nАшығыҙ булһын тәмле,\nБала-саға туҡ булһын,\nСырхау, зәхмәт юҡ булһын!\nБайрамда Юлбарсы һайлана. Йомаҡ ҡоябыҙ. Кем дә кем бөтә йомаҡтарға ла яуап таба, шул Юлбарсы була.\nТып-тып бейей сәпәккә,\nОн таҙарта әпәккә.\nАуыҙы юҡ, мороно юҡ,\nҮҙе һәр ваҡыт та туҡ.(иләк)\nБабайым килә ҡағынып,\nАҡ толобон ябынып. (ҡыш)\nЙәй ҙә егет, ҡыш та егет,\nЙөрөй йәшел кейем кейеп. (шыршы)\nИшектән керә,түргә уҙа,\nҠулһыҙ һүрәт төшөрә,\nТелһеҙ тешләй. (һалҡын)\nШәкәр тиһәң – шәкәр түгел,\nҺөт тә түгел, үҙе аҡ;\nМамыҡ тиһәң – мамыҡ түгел:\nЙә, был нимә? Уйлап тап. (ҡар)\nУтта янмай, һыуҙа батмай,\nТышта таш була,\nӨйгә инһә, һыу була. (боҙ)\nКөй ҙә түгел – бейетә,\nБейәләйҙәр кейҙертә. (һыуыҡ, ҡыш)\n- Юлбарсыны кейендереү (“башына яулыҡ ябындырыу”)\nЕлән- елян, украшенный мишурой\nҠушъяулыҡ – платок-покрывало\nҠама тун – шуба из выдры\nТөлкө бүрек – лисья шапка\nКамзул – камзол\nҠата – кожаные башмаки\nҠашмау – головной убор, украшенный кораллами и монетами\nҺаҡал - нагрудник\n- Фал һалыу (Ҡояш – пластилинды ла ҡулланырға ярай)\n* Йәй эшләһәң, ҡыш ашарһың.\n* Ҡыш бауыры оҙон.\n* Йәй ҡышты туйҙыра.\n* Ҡыш ҡар күп булһа, иген уңыр.\n* Төнөн бәҫ төшһә, көндөҙ ҡар булмай.\n* Төтөн ергә ятһа, ҡар яуа.\n* Төтөн тура сыҡһа, һыуыҡ була.\n“Нар” – монголса “ҡояш”\nНардуған – Ҡояш тыуған көн.\n94-се күнегеү (дәреслек)\nБөгөн Ҡояш тыуған көн,\nОло байрам – Нардуған,\nӘйҙә, бергә әйләнәйек –\nБарыбыҙ ҙа бер туған.\nҺин – уртала, ә беҙ ситтә\nНардуғанға кил, туған.\nНар – Ҡояшым, нурлы бул;\nНардуғаным, йырлы бул.\nТабыныбыҙ, һыйлы бул;\nМатур шиғыр, көйлө бул!\nКем килер икән беҙҙең байрамға? Йомаҡ ҡойоу (Ҡыш бабай тураһында)\nОҙон-оҙаҡ юл булыр,\nБеҙгә кем килә булыр?\nНоҡотҡа берәүҙең һыны төшә:\nҮҙе ҡарт, үҙе дәрт,\nУның байрамда булыуы шарт.\nНар – Ҡояш нурға тулған,\nКилеүең яҡшы булған,\nҺөнәрең күрһәт, туған!\n95-се күнегеү. Шиғырҙы тасуири уҡыу.\n“Ҡыш” тураһында йыр\n99-сы күнегеү. Шиғырҙы тасуири уҡыу.\nӘгәр ҙә минең тылсымлы таяғым булһа, мин ни эшләр инем? (хикәйә төҙөргә)\nӨй эше: 100-сө күнегеү.\n“Ҡышҡы Нардуған. Ҡылым”\nтемаһына асыҡ дәрес\n(9-сы класс, башҡорт дәүләт теле)\nҮткәрҙе : Йәғәфәрова\nЗөлфиә Урал ҡыҙы\nНомер материала: ДВ-519810\nПрезентация к открытому уроку по экономике на тему Безработица\nКонспект учебного занятия по экономикена тему Безработица\nПрезентация к учебному занятию по экономике по теме Заработная плата и факторы её формирования\nСтруктура и содержание стандартов по предметам социально-гуманитарного цикла


Давид-Ҡаласыҡ — Башҡорт Википедияһы\nДавид-Ҡаласыҡ (бел. Давыд-Гарадок) — Белоруссияның Брест өлкәһе Столинский районындағы ҡала (1940). Горынь йылғаһы буйында урынлашҡан. Халҡы 5892 кеше тәшкил иткән (2017 йылдың 1 ғинуарына). Житковичи — Давыд-Ҡаласыҡ — Р88 автомобиль юлында Украина сигендә (Верхний Теребежов) урынлашҡан.\n6 Йәһүд общинаһы\nXI быуат аҙағында йәки XII быуат башында барлыҡҡа килгән. Давид-ҡаласыҡты 1937 - 1939 йылдарҙа Якимович һәм 1967 йылда П. Ф. Лысенко тикшергән. Вал менән уратып алынған Детинец Непрядва.йылғаһының Горынға ҡушылған морононда урынлашҡан. Детинецтың мәҙәни ҡатламы 3,5 метрға тиклем урамда ҡеүәткә эйә. Төҙәлмәнең урам биләмә усадебный планлаштырылыуы тикшерелгән. Биләмәләре усадьбалары частокол менән кәртәләнгән, эске ихаталарға таҡта түшәмә һалынған. Таш юлы булған мостовые бер нисә урам асылған. Бөтә ҡоролмалар — ер өҫтө майҙаны 20 квадрат метрға тиклемге буралар. Торлаҡтарҙа балсыҡ ҡушып һуғылған мейес емереклектәре тикшерелгән. Ағастан буралған сиркәү асылған .\nҠалаға нигеҙ һалыусы тип Витачевола (1100) үткән кенәздәр съезынан һуң Погорыньеға ла эйә булған владимир-волынь кенәзе Давид Игоревич һанала, тап уның хөрмәтенә ҡалаға шундай исем бирелгән дә инде. Урындағы риүәйәткә ярашлы, Давид-Ҡаласыҡҡа суҡындырылған сағында Давыд исемен алған (шул уҡ кеше Туровҡа ла нигеҙ һалған) ятвяж кенәзе нигеҙ һалған. Давид-Ҡаласығының тирә-яғы башта булып ҡала Киев Русенә, һуңынан Волынь кенәзлген ҡараған. XII—XIII быуаттарҙа — удел кенәзлеге үҙәге, һуңынан ҡала Бөйөк Литва кенәзлеге.составында булған. 1509 йылда Пинск кенәзлеге составына ингән..\nXVI быуат уртаһында поляк короле Сигизмунд II Август был ҙур ауылды местечко Вилен воеводаһы кенәз Н. Радзивилл Ҡараға (1558 йылда пожалование грамота менән раҫлаған) бирә. 1586 й. был имениенан польша короле Стефан Баторий раҫлаған майорат булдырылған (вариҫлыҡ тәртибе менән нәҫелдең иң өлкәненә йәки иң өлкән улына күскән биләмә).\n1655 йылдың 16 сентябрендә кенәз Волконский воеводаһының ҡала ситенә килеп еткән рус отряды литва ғәскәрен осратҡан. Волконский литвиндарҙы тар-мар иткән һәм уларҙы ҡабат ҡалаға ҡыҫырыҡлаған, уратып Давид-Ҡаласыҡты ҡамаған һәм уны яндырырға бойорған. Ҡасып өлгөрә алмаған кешеләр күп кенә кеше һәләк булған.\n[./https://ru.wikipedia.org/wiki/Речь_Посполитая Речь Посполитаяны 1793 йылда] 2-се бүлгәндән һуң Рәсәйгә күскән һәм Минск губернаһының.өйәҙ үҙәге булған. 1836 йылда ҙур ауыл местечко халҡы крепостной бәйлелектән сығарылған һәм мещандар ҡатламына индерелгән. Ауыл яныңдағы Горынь йылғаһында пристань эшләгән, 1860 йылда бында 12 судноға һәм 6 һалға 11 153 һумлыҡ 27 835 бот тауар тейәлгән.\nАллаһы Тәғәлә Тәне костёлы (1936)\n1865 йылға ҡарата Давид-Ҡаласыҡта барыһы 3566 халыҡ иҫәпләнгән, 2 православие сиркәүе, католик костел, 3 йәһүд ғибәҙәт мәктәбе, 629 ихата,кирбес һәм һыра заводтары булған.\nДавид-Ҡаласыҡта Совет власы 1917 йылдың ноябрендә урынлаштырылған. 1918-1920 йй. Давид-Ҡаласыҡ - немец, ә һуңыраҡ поляк ғәскәрҙәре тарафынан баҫып алына оккупация; 1921 йылдан алып 1939 йылға саҡлы Польша составында булған.\n1939 йылдың сентябрендә ҡала Белорус ССР-ысоставына ингән. 1940 йылдан ҡала статусын алған; 1940 й. ғинуарынан Давид-Ҡаласыҡ — Белорус ССР-ының Пинск өлкәһендәге район үҙәге.\n1941 йылдың 7 июлендә ны Ҡыҙыл Армия Давид-Ҡаласыҡты ҡалдырып китергә мәжбүр булған, һәм уны немец-фашист ғәскәрҙәре баҫып алған. Белорус стратегик һөжүм операцияһы барышында 1944 йылдың 9 июлендә 1-се Белорус фронты ғәскәрҙәре тарафынан азат ителгән.\n1937-1938 йылдарҙа Давид-Ҡаласыҡтың үҙәк өлөшөндә детинец ҡаҙыныуҙар үткәрелгән. Бурамалы торлаҡ һәм хужалыҡ ҡаралтыларының ҡалдыҡтары — Зарубинецкий ауылы торағы селище, бүрәнә урам ҡапламалары, ағас часовня; күп балсыҡ һауыттар. фрагменттары (ҡайһы берҙәрендә оҫтаның келәймәһе бар) табылған. Ағастан ваҡ-төйәк эшләнмәләр (мәҫәлән, саған ағасынан эшләнгән спираль биҙәкле суҡмар тотҡаһы, орнаменттар менән циркуль биҙәкле тараҡтар һ. б.), һөйәк беҙҙәр, балыҡ ауы үрә торған энәләр, шулай уҡ тимер һәм бронзанан күп һанлы ваҡ-төйәк эшләнмәләр табылған. Быяла беләҙек һәм шиферлы (ал йә ҡыҙыл һәүерташты тишеп яһалған) ҡул орсоғона тағылған ауырсыҡ пряслица табылыуы XI—XII быуаттарҙа Давид-Ҡаласыҡтың ҡала биләмәһе булыуын раҫлаған. Р. Якимович 1937-1938 йылдарҙағы һәм П. Ф. Лысенконың 1967 йылғы ҡаҙыныуҙары ярҙамында бурамалы торлаҡ, ағас сиркәү, ағас түшәлгән юл мостовая ҡалдыҡтары, бер нисә бай ҡәберлек табылған. үп әйберҙәрҙе табыу, Ағас, һөйәк, тимер, бронза, быяла эшләнмәләр, шулай уҡ балсыҡ һауыт ватыҡтары табылған.\nҠаланың эре сәнәғәт предприятиеһы — «Давид-Ҡаласыҡ электромеханик заводы» ААЙ (460 хеҙмәткәр; электр йәбештергестәр паяльник етештерелгән , йылытҡыстар, шылтыратҡыс ҡыңғырауҙар, СВЧ-мейестәр өсөн электр күсергестәре привод һ. б. приборҙар, «Атлант» һыуытҡыстары өсөн тулыландырғыстар комплектующие етештерәләр ). Шулай уҡ «Берестейский икмәк бешереүсеһе».ААЙ-ының филиалы — икмәк заводы ғәмәлдә.\nБелем биреү системаһы составына 2 урта мәктәп инә. Шулай уҡ музыкаль һәм балалар-үҫмерҙәр спорт мәктәбе эшләй. Балалар ижады йорто бар.\n1796 йылдың 22 ғинуарында (17435 һанлы закон) (Минск наместниклығының башҡа гербтары менән бергә) Давыд-Ҡаласыҡтың гербы раҫланды.\n«Ҡалҡандың өҫкө өлөшөндә Минск гербы. Түбәндә — ҡара ҡыр өҫтөндә Припять йылғаһы, уның ярында ике ҡапҡалы һәм ярға терәлгән өс төккә бәйле тауар тейәлгән алтын судно»\nДавид-Ҡаласыҡ гербы Давид-Ҡаласыҡ ҡала башҡарма комитетының 1997 йылдың 28 июнендәге 17-се һанлы ҡарары менән раҫланған. Герб 1997 йылдың 1 декабрендә Беларусь Республикаһының Герб матрикулына 10-сы һан менән индерелгән:\n«„рус“тың, йәки „француз“дың ҡара ҡырында, ҡалҡан ында Горынь йылғаһы, һәм уның буйында ике ҡапҡалы көмөш пристань, һәм уға тауар төктәре тейәгән алтын судноһы терәлә».\n1521-1551 йй. Давид-Ҡаласыҡ польша королеваһы Бона Сфорцаның биләмәһе булған. Уның уңайлы шарттар булдырыуы арҡаһында, Давид-Ҡаласыҡ һәм уның янындағы ерҙәргә Көнбайыш Европанан йәһүдтәр килеп йәшәй башДавид-Ҡаласыҡлаған. Улар сауҙа һәм һөнәрселек менән шөғөлләнгән.\nБөйөк Литва кенәзлегендә йәһүдтәр, иҡтисади өлкәлә ҙур ташлама менән файҙаланған, үҙидаралыҡтары булған —община ғәмәлдәрен Кагалда йыйылыш хәл иткәндәр, иудаизм йәһүд динен тотҡандар. Давид-Ҡаласыҡта ла шулай булған. Бында үҙҙәренең раввины булған, ике синагога, йәһүд мәктәбе эшләгән. законлаштырып була. Йәһүдтәрҙең хоҡуҡи хәле 1588 йылғы Конституция менән.ҡанунлаштырылған.\n1920-1930 йылдарҙа Давид-Ҡаласыҡтың йәһүдтәре Үҙәк Юрьев (хәҙер Совет) урамы буйынса йәшәгәндәр, улар йорттарынан туранан-тура урамға сыҡҡандар.\nСовет власы килгәс, йәһүдтәр урындағы власть органдарына һайлауҙарҙа әүҙем ҡатнашҡан.\nНемец-фашист оккупацияһы осоронда Давид-Ҡаласыҡта урындағы йәһүдтәр өсөн гетто барлыҡҡа килгән, һуңынан уларҙың барыһы ла тиерлек вәхшиҙәрсә үлтерелгән.\nГеоргиев сиркәүе — ағастан, XVII б. аҙағы — XVIII б. башы\nҠаҙан сиркәүе — 1913 йыл\n↑ Лысенко е п. ф. туровский ҡала. Минск. 1974. С. 118-142.\n↑ Асыҡ акционерҙар йәмғиәтенең «Дауыт-Городокский электромеханик заводы»\nhttps://ba.wikipedia.org/w/index.php?title=Давид-Ҡаласыҡ&oldid=1011931 ҡабул ителгән\nБрест өлкәһе ҡалалары\nБыл бит һуңғы тапҡыр 05:02 2 март 2021 үҙгәртелгән.


Теләш ауылына күренекле драматург Әнғәм Атнабаевтың “Игеҙәктәр” исемле комедияһы менән район Мәҙәниәт һарайының “Илһам” башҡорт халыҡ театры килде.\n“Игеҙәктәр” спектакле артистары.\nКомедияла еңелсә юмор менән кешеләрҙең ваҡ-төйәк йомшаҡлыҡтарынан һәм кәмселектәренән көлөү аша эштә намыҫлылыҡ, саф күңеллелек өсөн көрәш күрһәтелә. Тормошта осрай торған “күҙ буяу”, өҫтәп яҙыу, малсылыҡта “маяҡтар” тип аталған айырым кешеләр өсөн әҙер шарттар тыуҙырыу кеүек тиҫкәре күренештәр тәнҡитләнә.\nСпектаклдә 70-се йылдарҙағы ваҡиға бара. Урта мәктәпте тамамлап, фермаға эшкә килгән игеҙәк ҡыҙҙар Рәсилә һәм Рәсимә тирәләй ҡыҙыҡлы, ә ҡайһы саҡ аҡылға һыймаҫлыҡ хәлдәр һүрәтләнә. Улар-ҙың ҡыйыулығы арҡаһында колхоздың ҡайһы бер йәшерен эштәре асыҡлана.\nСпектакль дауамында тамашасыларҙың йөҙөнән йылмайыу китмәне. Һәр артистың үҙ ролен бөтә тулылығында аса алыуы барыһына ла оҡшаны. Теләш ауылы халҡы исеменән “Илһам” халыҡ театры артистарына ысын тойғолар бүләк иткәндәре өсөн рәхмәт белдерәм.\nТеләш мәҙәниәт йорто методисы.\n2014 йылдан “Илһам” башҡорт халыҡ йәштәр театр-студияһын Эльвира Рамазанова етәкләй. Әлеге ваҡытта коллективта 10 кеше шөғөлләнә. Улар араһында мәҙәниәт хеҙмәткәрҙәренән тыш, КФХ башлығы, пенсионер, башланғыс кластар уҡытыусыһы, йәштәр эштәре буйынса белгес бар.


Тел мәсьәләһенә арналды\n2 Апрель 2019, 14:44\n25 мартта Өфө ҡалаһының “Торатау” конгресс-холында Рәсәй аҫаба халыҡтары телдәренең халыҡ-ара йылына арналған “Башҡортостан халыҡтары телдәре – республиканың милли ғорурлығы” исемле “түңәрәк өҫтәл” үтте.\nУның эшендә РФ Президенты ҡарамағындағы Советтың “Гражданлыҡ хоҡуҡтарын яҡлау комитеты” төбәк-ара йәмәғәт мәрхәмәтлек ойошмаһы рәйесе Андрей Бабушкин ҡатнашты. Форум сиктәрендә республикала тел сәйәсәтен тормошҡа ашырыу мәсьәләләре һәм уның төп үҫеш юлдары күҙалланды. Шулай уҡ сығыштар милли матбуғатҡа, мәғарифтағы этно-мәҙәни компонентҡа, күп этник составлы Башҡортостанда рус теленә арналды. Форумда ҡатнашыусылар телдәрҙең үҫеше һәм уларҙы һаҡлау буйынса проблемаларҙы хәл итеү юлдарын эҙләне.


Хәбәрҙәр: Япония- Ҡытай: утрауҙар тирәһендә бәхәскә авиация йәлеп ителде.\nЯпония- Ҡытай: утрауҙар тирәһендә бәхәскә авиация йәлеп ителде.\nКөнсығыш Ҡытайҙа урынлашҡан, ҡытайҙар Дяоюйдао, ә япондар Сенкаку тип атаған утрауҙар тирәләй Пекин һәм Токио араһындағы бәхәстәр ҡырҡыулаша бара. Утрау тирәһендә ҠХР Дәүләт океанография идаралығы самолеты күренеү менән, Япония истребителдәре шул тирәләге һауа киңлектәрендә патруллек эшен башланы.\nСентябрь башында Япония хөкүмәте бәхәсле утрауҙарҙы национализациялау хаҡында иғлан иткәне бирле, уларҙың үҙҙәренеке булыуын иҫбатлау ниәте менән, ике яҡ та әленән- әле диңгеҙҙә быны күрһәтергә тырышты, ә һауала был хәл тәүге тапҡыр булды.\n“Беҙҙең территориаль һыуҙарға баҫып ингәндән һуң, бер нисә тапҡыр иҫкәртеүҙәр яһалыуға ҡарамаҫтан, Ҡытай дәүләте самолетының бөгөн Япония һауа киңлектәренә үтеп инеүе ҡыҙғаныс хәл,-”тип белдерҙе Япония хөкүмәте вәкиле.\nҠытай, яуап итеп, Япониянан Дяоюдао һауа киңлектәрендә законһыҙ эшмәкәрлеген туҡтатыуҙы талап итте.


«Volksklang» немец ансамбле Благовар районында Мәҙәниәт йылын асыуҙа сығыш яһаны // Мәҙәниәт | новости башинформ.рф\n«Volksklang» немец ансамбле Благовар районында Мәҙәниәт йылын асыуҙа сығыш яһаны\n17:10, 6 февраля 2014 Мәҙәниәт\nБлаговар районында Мәҙәниәт йылын тантаналы асыу үтте. Сағыу концертта райондың иң яҡшы коллективтары, балалар музыка мәктәбе тәрбиәләнеүселәре сығыш яһаны.\nСараның программаһы Благовар районының үҙенсәлектәрен тулыһынса асып һалды, сөнки унда төрлө милләт кешеләре йәшәй, уларҙың күптәре ижади коллективтар ойошторған. Улар Мәҙәниәт йылын асыуға саҡырылғайны, шуға күрә тамашасылар урыҫ, немец, башҡорт, татар һәр украин халыҡтарының йырҙарын ишетә һәм бейеүҙәрен күрә алды.\n«Алексеевка» тарихи-мәҙәни үҙәктең «Volksklang» немец халыҡ фольклор ансамбле тамашасылар иғтибарына «Grun, grun» халыҡ әкиәтен тәҡдим итте. Йырҙың сәхнәләштерелгән әҫәрендә ансамблдең кесе составы ҡатнашты, улар тамашасыларҙы үҙҙәренең артистизмы менән хайран ҡалдырҙы. Өлкән состав немец полькаһын бейене.\nМәҙәниәт һарайының фойеһында «Благовар районы ынйылары» фотокүргәҙмәһе ойошторолғайны, унда пионерҙар һәм уҡыусылар йорто тәрбиәләнеүселәренең эштәрен күреп булды. Көҙгө залында район территорияһында йәшәүсе халыҡтарҙың милли костюмдары күрһәтелгәйне.\nТеги: мәҙәниәт йылы,«алексеевка» тарихи-мәҙәни үҙәк


Башҡортостандың балалар дауаханалары заманса дефибрилляторҙар алды\n10 Март 2020, 12:45\nБашҡортостан «Һаулыҡ һаҡлау» милли проектын ғәмәлгә ашырыу һөҙөмтәһендә биш заманса «Аксион» дефибрилляторын алды. Уларҙың дүртәүһе — Өфөнөң 3-сө балалар поликлиникаһының педиатрия бүлексәләренә, берәүһе Стәрлетамаҡтың балалар дауаханаһына оҙатылды.\n«Хәҙер педиатрҙар һәм белгестәр менән яңы аппараттар менән эшләү өсөн уҡыуҙар үткәрелә. Графикка ярашлы, бөтә табиптар ҙа ошо дефибрилляторҙар менән эшләргә өйрәнергә тейеш», — тип хәбәр иттеләр республика Һаулыҡ һаҡлау министрлығының матбуғат хеҙмәтенән.\n«Аксион» дефибрилляторы үҙ-үҙен автоматик рәүештә тикшереү, дисплейҙағы хәбәрҙәрҙе ҡабатлау һәм башҡа мөмкинлектәргә эйә.\n«Һаулыҡ һаҡлау» милли проекты Рәсәй президенты Владимир Путиндың ҡушыуы буйынса әҙерләнде.


Башҡортостандың социаль-иҡтисади үҫешендә ыңғай динамика күҙәтелә - Правительство Республики Башкортостан\nБашҡортостандың социаль-иҡтисади үҫешендә ыңғай динамика күҙәтелә\n21 октябрҙә Башҡортостан Башлығы Радий Хәбиров Хөкүмәт Йортонда үткән аҙналыҡ оператив кәңәшмәлә 2019 йылдың 9 айы йомғаҡтары буйынса төбәктең социаль-иҡтисади үҫешен сағылдырған төп күрһәткестәр менән таныштырҙы.\nҒинуар-сентябрь айҙарында Башҡортостанда сәнәғәт етештереү индексы 104,6 процент тәшкил иткән, был уртаса Рәсәй кимәленән ярайһы юғары. Республиканың төҙөлөш тармағында ла күрһәткестәр яҡшырған. Былтырғы йылдың ошо осоро менән сағыштырғанда торлаҡ төҙөлөшө 11 процентҡа артҡан һәм 1,5 млн кв.м. еткән.\nАуыл хужалығы тармағында ла кире динамика туҡтатылған: ауыл хужалығы продукцияһын етештереү индексы 100 процент.\n–Тупланған тәжрибә, етди кадрҙар базаһы һәм булған потенциалды күҙ уңында тотоп, артабан да алға ынтылыу маҡсатын ҡуйырға кәрәк. Талап ителһә ауыл хужалығы тармағына өҫтәмә ярҙам саралары күрһәтергә әҙербеҙ, – тине Радий Хәбиров.\nБынан тыш Башҡортостанда юл-транспорт фажиғәләрендә үлем күрһәткесе 8,8, ә спиртлы эсемлектәрҙән ағыуланып вафат булыусылар һана 7,1 процентҡа кәмегән. Дөйөм алғанда, республикала үлем кимәле 3,8 процентҡа әҙәйгән.\n–Хоҡуҡ һаҡлау органдары, хакимиәт башлыҡтары, йәмәғәт ойошмаларының берҙәм эше етди һөҙөмтәләргә килтерҙе, – тине республика етәксеһе. – Комплекслы эштең йомғағы ¬– беҙ өс меңгә яҡын кешенең ғүмерен һаҡлап ҡалыуға ирештек.


Башҡортостан Республикаһы хеҙмәт һәм халыҡты социаль яҡлау министрлығы тарафынан “Оҙайлы хеҙмәт стажы булған хеҙмәт ветераны” тигән исем юллау буйынса “Ҡыҙыу линия” ойошторолдо. Һорауҙар менән эш көндәрендә сәғәт 9-ҙан киске 6-ға тиклем 8 (347) 273-52-12 телефоны буйынса мөрәжәғәт итергә була.\nЭйәһеҙ эттәр тураһында\nБаймаҡ ҡалаһы ҡала биләмәһе хакимиәте 2012 йылдың 19 ғинуарында “Баймаҡ ҡала биләмәһендә эйәһеҙ һәм берәҙәк эттәрҙе тотоу тәртибе положениеһы тураһында” ҡарар ҡабул итте. Хакимиәттең мәғлүмәт стендына (Баймаҡ ҡалаһы, Горький урамы, 26, 2-се ҡат) ҡуйылған был ҡарар менән һәр кем таныша ала.\n«Иман нуры» конкурсы үтәсәк\nБаймаҡ районы мөхтәсибәте, Баймаҡ районы китапханаһы Ҡөрьәнде яттан уҡыу буйынса 5 йәштән 12 йәшкәсә һәм 13 йәштән 18 йәшкәсә балалар араһында район бәйгеһе үткәрә.\nБәйге 3 турҙа: I тур – урындағы мәсеттәрҙә, II тур – төбәктәрҙә, III тур – Баймаҡ ҡала мәсетендә үтәсәк. Район бәйгеһендә төбәктәрҙә 1-се урын алған балалар ҡатнашасаҡ. 31 март сәғәт 11-ҙә халыҡ ижады үҙәгендә конкурсҡа йомғаҡ яһала. Унда төрлө йылдарҙа “Иман нуры” бәйгеһендә еңеүселәр саҡырыла.\nСыңғыҙ ауылы клубында “Туйсиндарҙың туй тамашаһы” тип аталған хәйриә концерты үтте. Ауылдаштарының сауап-фатихаһын алыу маҡсатында Флүрә, Йәмил, Радмир, Айнур, Рәмил Туйсиндар, Фәнис Сирбаев һәм баянсы Дим Шәрәфиев ерҙәштәренә йыр-моң кисәһе бүләк итте. Концерттан төшкән килем тотошлайы менән ауылдың имам-хатибы Хөрмәтулла Туйсинға тапшырылды. Клуб тултырып ихлас килгән ауылдаштары концерттан ҡәнәғәт булып, уларға артабан да уңыштар теләне.\nАйбулат Хәлилов, Сыңғыҙ клубы\nА.Б. Шәрипов етәкләгән “Рассвет” АХК-һы өсөн уҙған йыл уңышлы булды. Кооператив малсылыҡ комплексын ҡышҡа тейешле кимәлдә әҙерләне, урып-йыйыу эштәрен ойошҡанлы атҡарып сығып, етерлек күләмдә орлоҡ, фураж һалды. Һөҙөмтәлә, коллектив район хеҙмәт ярышында еңеп сыҡты.\nХужалыҡтың малсылыҡ тармағы ла үткән йылда һөҙөмтәле эшләне. Күптән түгел Баймаҡта үткән йыл йомғаҡтарына арналған тантаналы йыйылышта “Рассвет” АХК-һы малсылыҡ продукцияһын етештереүҙә юғары күрһәткескә өлгәшкәне өсөн II дәрәжә Дипломға лайыҡ булды.\n2011 йыл һөҙөмтәләре буйынса түбәндәгеләр һөнәре буйынса иң яҡшыһы тип табылды:\n«Иң яҡшы ауыл биләмәһе башлығы» – Вәхитова Фәниә Ғиләж ҡыҙы, Ниғәмәт ауыл биләмәһе башлығы;\n“Һөнәре буйынса иң яҡшыһы”:\nВасючкова Юлиә Хөрмәт ҡыҙы, Бикеш ауыл биләмәһе хакимиәтенең эштәр идарасыһы,\nХәмитова Гөлнара Флүр ҡыҙы, Сибай ауыл биләмәһе хакимиәтенең ер эштәре буйынса белгесе,\nҠаҙаҡбаева Инзилә Хәйбулла ҡыҙы, Темәс ауыл биләмәһе хакимиәтенең хәрби иҫәп буйынса белгесе;\n“Йыл имам-хатибы” – Раев Юламан Лоҡман улы, Шүлкә ауылы имам-хатибы.\nТорлаҡ-коммуналь хужалыҡ предприятиелары араһында “Һөнәре буйынса иң яҡшыһы” исеменә, чемпион таҫмаһына һәм аҡсалата премияға түбәндәге хеҙмәткәрҙәр лайыҡ булды:\nДашкин Андрей Сәмиғулла улы – “УК ЖФБ” ЯСЙ-һының иретеп йәбештереүсеһе,\nМоталлапов Радмир Егетбай улы – “БРСУ” МУП-ы водителе.\nТранспорт, элемтә һәм төҙөлөш предприятиелары араһында:\nБиктимеров Зөфәр Зөлҡәрнәй улы – “Башкиравтодор” ААЙ-һының Баймаҡ юл ремонт-төҙөлөш идаралығы юл эшсеһе,\nҒәбитов Айбулат Зиннур улы – Баймаҡ район элемтә үҙәгенең производство лабораторияһы электромеханигы,\nТимофеев Андрей Константинович – “Баймаҡ ПМК-һы” ЯСЙ-һы автокрансыһы,\nИсламғолов Нурғәле Ҡорбанғәле улы – “Баймаҡ ПМК-һы” иретеп йәбештереүсеһе,\nСамарбаев Шәһит Мәрүән улы – “Баймаҡ ПМК-һы” ЯСЙ-һының технологик ҡоролмалар буйынса слесары,\nБүләков Ирек Байморат улы – “Геосервис” ЯСЙ-һының әйҙәүсе белгесе,\nАртыҡаева Гөлшат Муллахмәт ҡыҙы – “Башҡортостан Республикаһының техник инвентаризациялау бюроһы” ДУП-ының Баймаҡ район-ара филиалы төҙөлөш һәм ҡоролмаларҙы инвентаризациялау буйынса технигы,\nСакин Мәүлитдин Хәмит улы – “Башавтотранс” ДУП-ының Баймаҡ АТП-һы йөк ташыу колоннаһы водителе,\nБуранбаев Рәил Әхмәт улы – “Башавтотранс” ДУП-ының Баймаҡ АТП-һы пассажирҙар ташыу колоннаһы водителе.\nРәсәй Федерацияһы Президенты һайлауында теркәлгән кандидаттарға 1 февралдә “Һаҡмар” гәзите редакцияһында һайлау алды материалдарын баҫыу өсөн түләүле баҫма майҙанды бүлеү буйынса йәрәбә үткәрелә.\nЙәрәбә 15.00 сәғәттә түбәндәге адрес буйынса үтәсәк: Баймаҡ ҡалаһы, С.Юлаев проспекты,38.\n“Рәсәй Федерацияһы Президентын һайлау тураһында”ғы федераль Закондың 53-сө статьяһының 9-сы пунктына ярашлы, йәрәбәлә унда ҡатнашырға теләк белдереп яҙма заявка биреүсе кандидаттар ҡатнаша ала.\nЗаявкалар 2012 йылдың 31 ғинуарына 17.30 сәғәткә тиклем факс 8(34751) 3-13-26), e-mail (sakmar07@rambler.ru) аша йәки редакцияла (адресы: Баймаҡ ҡалаһы, С.Юлаев проспекты, 38) ҡабул ителә.\nБелешмәләр өсөн телефон: 3-13-26, 3-13-24.\nБерәҙәк мал өсөн – штраф!\nҠала биләмәһе башлығы И.Ә. Бураншин сираттағы кәңәшмәлә шәхси хужалыҡтағы малдарҙы көтөү тәртибе тураһындағы мәсьәләне күтәрҙе. Белеүебеҙсә, был йылдан-йыл һуҙылып килгән проблемаларҙың береһе. Кәңәшмәлә шәхси ихатаһында күпләп йылҡы малы көтөүселәр ҡатнашты.\n– Көтөүгә ҡыуылмаған берәҙәк малдан ҡотолоуға етди саралар күреләсәк, – тине И.Ә. Бураншин. – Хәҙер Закон да беҙҙең яҡта. Баҫыуҙарҙы тәләфләгән, йәшеллекте юҡ иткән мал бикләнәсәк, ә хужаһына ҙур суммала штраф һалынасаҡ.\nҠала башлығы белдереүенсә, Баймаҡ халҡының 344 баш йылҡыһы, 663 һыйыры, 236 ваҡ малы бар. Республика программаһына ярашлы ҡымыҙ етештереү өсөн субсидия алыусылар күп. Шәхси хужалыҡты үҫтереү, әлбиттә, хуплауға лайыҡ, ләкин ҡайһы берәүҙәр, көтөү ойошторолоуға ҡарамаҫтан, малын ҡала урамдарына сығарып ебәрә. Тап шул сәбәпле, күп көс һалып үҫтерелгән йәшеллек, баҫыуҙарҙа иген юҡҡа сыға.\nОшо көндәрҙә Баймаҡҡа махсуслаштырылған ике техника алынасаҡ, уға тиҫтәнән ашыу малды тейәргә мөмкин. Уларҙың кемдеке икәнен билдәләү ауыр булмаясаҡ. Сөнки көндәр йылыта башлау менән малдарға шәхси номерҙар һуғыласаҡ. Был эш менән Урал аръяғы буйынса тоҡомсолоҡ предприятиеһы шөғөлләнәсәк. Хеҙмәтләндереү түләүле, бер баш малға тамға һуғыу 300 һум.\nКәңәшмәлә шулай уҡ йылҡы малын көтөүҙе ойоштороу буйынса тәҡдимдәр ҡаралды.\nАвтор: Һаҡмар | Ваҡыты: 11:19 Комментариев нет:\nБашҡортостан Республикаһы Иҡтисадты үҫтереү министрлығы социаль йүнәлештәге коммерциялы булмаған ойошмалар араһында субсидия алыуға конкурс иғлан итә. Конкурста еңеүселәргә Башҡортостан Республикаһы Хөкүмәтенең 2011 йылдың 21 октябрендәге “2011-2012 йылдарға Башҡортостан Республикаһының социаль йүнәлештәге коммерциялы булмаған ойошмаларына ярҙам итеү программаһы тураһында”ғы 365-се ҡарарына ярашлы, социаль әһәмиәттәге программаларҙы бойомға ашырыу өсөн федераль бюджет саралары иҫәбенән субсидиялар бүленә.\nКонкурсты ойоштороусы – Башҡортостан Республикаһы Иҡтисадты үҫтереү министрлығы. Ҡатнашыусылар – социаль йүнәлештәге коммерциялы булмаған ойошмалар.\nКонкурста ҡатнашыуға заявкалар 2012 йылдың 8 февраленә тиклем ҡабул ителә. Заявкалар Башҡортостан Республикаһы Иҡтисадты үҫтереү министрлығына тапшырыла. Адресы: Өфө ҡалаһы, Туҡай урамы, 46, 252-се бүлмә (маҡсатлы программалар планлаштырыу бүлеге). Эш ваҡыты: дүшәмбенән йомаға тиклем: 9-ҙан киске сәғәт 6-ғаса (тәнәфес: сәғәт 13.30-ҙан – 14.30-ға тиклем).\n2012 йылдың 8 февраленән һуң тапшырылған заявкалар конкурста ҡатнашмай.\nКонкурс шарттары һәм талаптары буйынса мәғлүмәтте Башҡортостан Республикаһы Иҡтисадты үҫтереү министрлығының рәсми сайтының (http://mineсon.bashkortostan.ru) “Социаль йүнәлештәге коммерциялы булмаған ойошмаларға ярҙам” бүлегендә табырға мөмкин.\nМуниципаль район хакимиәтенең иҡтисад бүлеге.\n25 ғинуарға ҡарата\nУҡыуҙа, ижади эшмәкәрлегендә һәм спортта юғары һөҙөмтәләргә өлгәшкәне өсөн Баймаҡ ҡалаһының 4-се мәктәбенең 11-се класс уҡыусыһы Байымова Линара Альберт ҡыҙы 2011/12 йылға Башҡортостан Президенты стипендияһына лайыҡ булды һәм Республика стипендиаты дипломы менән бүләкләнде.\n2012 йылдың 4 мартында урындағы үҙидараның вәкиллекле органдарына депутатлыҡҡа теркәлгән кандидаттар тураһында мәғлүмәт Башҡортостан Республикаһы Баймаҡ районы муниципаль районының өсөнсө саҡырылыш Баймаҡ ҡалаһы ҡала биләмәһе Советына депутаттар һайлау\nИҫке Тирмән округы\nМәзитов Ирмәк Рәхимйән улы, 1972 йылдың 2 сентябрендә тыуған, “Баймаҡ-ПМК-һы” ЯСЙ-һында мастер булып эшләй, Баймаҡ ҡалаһында йәшәй, “Берҙәм Рәсәй” партияһы тарафынан күрһәтелгән.\nФролов Сергей Александрович, 1973 йылдың 25 апрелендә тыуған, “Баймаҡ-ПМК-һы” ЯСЙ-һында иретеп йәбештереүсе булып эшләй, үҙ-үҙен күрһәткән.\nЮ.Мәҡсүтов исемендәге премия яңы лауреатын көтә\n20 ғинуарҙа Юлай Мәҡсүтов исемендәге район журналистика премияһы буйынса комиссия ағзаларының сираттағы ултырышы үткәрелде. Унда премияны Баймаҡ биләмә-ара үҙәк китапханаһы исеменән генә түгел, ә зыялылар клубы (“Атайсал”, ағинәйҙәр клубтары, “Йәнгүҙәй” әҙәби-ижад берекмәһе) исеменән дә биреү кәрәкле тип табылды. Ошоға бәйле, комиссия яңы ағзалар менән тулыландырылды һәм уларҙың һаны һигеҙ кешегә еткерелде.\nКонкурстың яңы положениеһына ярашлы, премия ике йыл һайын Юлай Мәҡсүтовтың тыуған көнөнә ҡарата (18 ғинуар) бирелә. Иҫегеҙгә төшөрәбеҙ: конкурста 35 йәшкә тиклемге, башҡортса йәки урыҫса яҙыусы матбуғат активистары, гәзит-журнал редакциялары хеҙмәткәрҙәре ҡатнаша ала. Уларҙың очерктары, һүрәтләмәләре, аналитик мәҡәләләре Баймаҡ, Сибай, республика гәзиттәрендә баҫылған һәм Баймаҡ төбәгенә, уның арҙаҡлы кешеләренә бағышланған, башҡорт йәштәренең рухи үҫеш, әхлаҡи тәрбиә мәсьәләләрен күтәргән, иҡтисад, социаль тормош проблемаларын һәм уларҙы хәл итеү юлдарын асҡан булырға тейеш.\nҺуңғы ике йыл өсөн премияны биреүгә тәҡдимдәр беренсел журналистар, башҡа йәмәғәт ойошмалары, редакциялар, хеҙмәт коллективтары, шулай уҡ айырым кешеләр тарафынан 5 февралгә тиклем район китапханаһында ҡабул ителә.\nФевраль уртаһында Юлай Мәҡсүтовтың 50 йыллығына ҡарата Хәтер һәм Ҡәҙер кисәһен үткәреү ҡарала. Унда шулай уҡ журналистың Баймаҡ кешеләре тураһында яҙылған очерктар китабының исем туйы, яңы лауреатҡа премия тапшырыу тантанаһы буласаҡ.\nЮлай Мәҡсүтов исемендәге район журналистика премияһы буйынса комиссия рәйесе.\nТехосмотр үтеү өсөн түләү тураһында\nБыйылдан транспорт сараларын техник тикшереүҙе ЮХХДИ-ла (был функция 2014 йылға тиклем Дәүләт автоинспекцияһында ҡаласаҡ), шулай уҡ шәхси станцияларҙа үтергә мөмкин. Һуңғыларының эшмәкәрлеген Рәсәй автостраховкалаусылар союзы контролдә тота.\n“Транспорт сараларының техник торошон тикшереү тураһында һәм Рәсәй Федерацияһының айырым закон акттарына үҙгәрештәр индереү тураһында”ғы федераль Законға ярашлы, республика Хөкүмәте ҡарар ҡабул итеп, Башҡортостанда транспорт сараларының техник торошон тикшереүгә түләү күләмен билдәләне. Раҫланған хаҡтарға ярашлы, 1 ғинуарҙан Башҡортостанда еңел автомобилдең техник торошон тикшереү өсөн иң күбендә – 450 һум, 3,5 тоннаға тиклемге ауырлыҡтағы йөк машинаһы өсөн – 480 һум, һигеҙҙән артыҡ урыны булған биш тоннаға тиклемге ауырлыҡтағы пассажирҙар автобусы өсөн 810 һум түләргә кәрәк буласаҡ.\nГәзит биттәрендә – һуғыш ауазы\nБөйөк Ватан һуғышы... Бөйөк Еңеү... Уның ҡиммәттәрен, ҡәҙерен ошо осорҙо үҙ елкәһендә татып, әсе йәштәр аша кисергәндәр генә аңлайҙыр. Әлеге мәлдә 4-се мәктәптең 1-се ҡатында Бөйөк Еңеүҙең 65 йыллығына арналған күсмә күргәҙмә ҡолас йәйгән. Хәрби Дан республика музейы тарафынан был күргәҙмә былтыр уҡ ойошторолоп, әлеге көндә 11-се районда халыҡҡа тәҡдим ителә, тиҙҙән ул Сибайҙа урын аласаҡ.\nБаймаҡ тарихи-крайҙы өйрәнеү музейы директоры Наилә Ғәлина әйтеүенсә, унда “Комсомольская правда” гәзитендә 1941 – 1945 йылдарҙа донъя күргән һуғыш тураһындағы материалдар тупланған. Күргәҙмәнең мәктәп бинаһында ойошторолоуы күпкә отошло – көн һайын 4-се мәктәптең төрлө класс уҡыусылары уның менән таныша икән.\nӘҙәпле булам, тиһәң...\n“...Әлиә әхирәте Сәриәгә ҡунаҡҡа килгән. Уның ситлектә ултырған тутыйғошон күреп ҡалған да: “Минең дә тутыйғошом бар ине, үлде. Улар тиҙ генә үлә лә ҡуя ул”, — тип ысҡындырған. Артабан нисек кенә уйнарға маташмаһын, Сәриә һөйләшмәгән. Әлиәгә ҡайтып китеүҙән башҡа сара ҡалмаған. Ул ниндәй яңылышлыҡ эшләгән?”\nБалалар китапханаһы менән муниципаль район хакимиәтенең йәштәр секторы “Әҙәплелек әлифбаһы” тип аталған проект төҙөп, уға ярашлы саралар үткәрергә планлаштыра. Яңыраҡ шул сараларҙың тәүгеһе балалар китапханаһында үтте һәм “Әҙәм күрке – әҙәп” тип аталды. 4-се мәктәптең Гөлсөм Моталова етәкләгән 7-се “в” класы уҡыусылары йәш сағында балалар уҡытып, унан һаҡлыҡ банкыһында 37 йыл эшләп хаҡлы ялға сыҡҡан, әле иман юлына баҫҡан Таңһылыу Иҫәндәүләтова менән осрашты. Таңһылыу Мостафа ҡыҙы балаларға дини тәрбиә тураһында һөйләне, әҙәплелеккә өндәне.\nБалалар китапханаһы мөдире Гөләйшә Рафиҡова үрҙә әйтеп кителгән төрлө тормошсан ситуацияларҙа үҙеңде нисек дөрөҫ тоторға кәрәклеге тураһында аңлатты, уларҙың да фекерҙәре менән ҡыҙыҡһынды.\nСаңғыла – почтальондар!\n23 ғинуарҙа “Ирәндек” тау саңғыһы комплексында Баймаҡ, Учалы, Белорет, Күгәрсен райондары һәм Сибай ҡалаһы почтамт хеҙмәткәрҙәренең спартакиадаһы үтте. Сикәләрҙе семетеп алған әсе ел дә өркөтмәне: саңғыға баҫып елдәй етеҙ елде хат ташыусылар.\n– Баймаҡ районында сираттағы спорт ярышы үтә, быға бик шатбыҙ, – тине муниципаль район хакимиәте башлығының социаль мәсьәләләр буйынса урынбаҫары И.Ә. Зәйнуллин. – Ярышта еңеүҙәр ҙә, еңелеүҙәр ҙә була. Ләкин иң мөһиме – ялығыҙ файҙалы һәм күңелле үтһен, бер-берегеҙ менән аралашығыҙ, көс-дәрт туплағыҙ...\nАртабан Баймаҡ почтамты хеҙмәткәрҙәре театрлаштырылған тамаша күрһәтте. Әкиәт персонаждары, “Буран” ҡаргиҙәрендә килеп еткән почтальон Печкин да шаян таҡмаҡтары менән күңелдәрҙе күтәрҙе.\nСпартакиаданың баш судьяһы, район хакимиәтенең физкультура һәм спорт секторы мөдире И.Н. Хәмитов ярыш шарттары менән таныштырғандан һуң күңелле уйындар башланып китте. Тәүге һынау: ҡатын-ҡыҙҙарға – 500, ир-егеттәргә 1000 метр аралыҡҡа саңғыла ярышыу. Ул 45 һәм 55 йәшкә тиклемгеләр араһында барҙы. Судьяның һыбыҙғыһы “старт” биреү менән саңғысылар уҡтай алға ынтылды. Бер-береһен уҙып китеүҙәр, ҡолап, яңынан саңғыға баҫып алға ынтылыуҙар... Дәртләндергән шат тауыштар аҫтында финиш һыҙығын беренсе булып Белорет командаһы саңғысыһы үтте.


Мөһим эштәрҙең һөҙөмтәһе йыш ҡына ваҡ - төйәккә бәйле. Ни мә ул иҡтисад Беҙҙең яҡшы йәшәүебеҙ нигеҙе. Әммә һуңғы арал а ҙур сәйәсәттә был һүҙ хөрмәт ҡаҙанмай, сөнки Көнбайышта әй теүҙәренсә, "бизнес эшләргә" ҡамасаулай ул. Тик һәр ҡайҙа ла\nнамыҫ төшөнсәһе онотолған тип уйларға ярамай. Мәҫәлән, ошо көндәрҙә тап ошо сифат Башҡортостан Хөкүмәтенә донъяла иң ҙу рҙарҙан һаналған "HSBC" банкыһынан бер йылға 3,25 процент м енән 15 миллион доллар кредит алырға ярҙам итте. БР Хөкүмәте\nПремьер - министры Рафаэль Байдәүләтов һәм банк идараһы рәй есе Ричард Тикнер ике яҡлап кредит клешеүенә ҡул ҡуйҙы. Әйте ргә кәрәк, Башҡортостан Республикаһы Рәсәйҙә был финанс ойош маһы кредит биргән берҙән - бер регион. Бындай ышаныстың сәб әбе нимәлә\nБыл тарихтың башы көрсөккә тиклем үк, 1997 йылдан башлана . Ул ваҡытта HSBC Bank "УралСиб" асыҡ акционерҙар йәмғиәтенә\n25 миллион доллар кредит биргәйне. Артабан, киләһе йылда ба нк Башҡортостан Республикаһын 45 миллион доллар, 2003 йылда - 15 миллионлыҡ кредит менән тәьмин итте. Был тығыҙ хеҙмәттә шлектең сере ябай: Башҡортостан бер ваҡытта ла түләү ваҡытын\nүткәреп ебәрмәй һәм бурысын мотлаҡ һөйләшелгән ваҡытта түлә й. Ричард Тикнер әйтеүенсә, Башҡоростанға килгәндә намыҫлы к ешеләр менән эш иткәнеңде тояһың.\nБашҡортостан Республикаһы донъя финанс баҙарында ла ышан ыс менән файҙалана. Күптән түгел, 12 мартта "Standard and Po o" агентлығы Башҡортостан Республикаһының сит ил валютаһы бу йынса кредит рейтингын арттырҙы. Рейтингты арттырыуға сәбәп булып резерв күләменең хеҙмәтләндереү һәм бурысты түләүҙән к үпкә артыуы тора.\nКредит республика бюджетының ҙур өлөшөн тәшкил итеүсе иҡ тисадтың реаль секторын финанслауға тотоноласаҡ. Икенсе һүҙ менән әйткәндә, аҡса үҙ эшмәкәрлеге менән "йөҙләтә кире ҡайт ара алырлыҡ" предприятиеларға биреләсәк. Бында "Салауатнефте оргсинтез", "Башкирэнерго" һәм республиканың нефть комплексы ның ҡайһы бер предприятиелары күҙ уңында тотола.\nӘйтергә кәрәк, кредитҡа аҡса алыу - республика иҡтисад үҫ ешен үҙе финанслай алмай тигәнде аңлатмай. Был күптән таныш финанс схема: Кредит алаһың - уны етештереү кимәлен арттырыу ға тотонаһың - килем алаһың - бурысыңды кире ҡайтараһың - к илем үҙеңә ҡала һәм тағы етештереүгә тотонола. Бар донъя кр едит иҫәбенә йәшәй, тик уны иң ышаныслыларға ғына бирәләр.


Single аҡш биржаһы: онлайн-Америка танышып сыҡҡас - Бөтә донъя видео чат! Бөтә ил, сит ил, бөтә донъя.\nSingle аҡш биржаһы: онлайн-Америка танышып сыҡҡас\nйыл парлы уйын, хеҙмәткәре\nШулай итеп интернет менән башҡаларға-һөргөн, әлбиттә, уйлай ҙаонлайн-аҡш һәм салоны таныштырҙы. Онлайн-аҡш уйлап табыу ғына түгел, танышыу, беренсе һәм киң массалы саралар үткәреү өсөн тик эштән һәм салонда. 'Бедствовать аҡса' миллиард доллар самаһы тәшкил тормошҡа ашырыу тармағы йылдан - x шул тиклем яҡын, ни тиклем германияла был x һаны сингл (Мәҙәк). АҠШ әлегә беҙ үҙебеҙ түгел, тағы килерҙәр, беҙҙең өсөн төп урында булыр һәм персонаждар менән һөйләшә, әммә бәләкәй 'дистанцион алдан репортаждар' үткәреү мөмкин түгел. Калифорния: гэри кейәүгә ниндәйҙер өлкәлә перспективалы кремень, 'секси', 'эше' һәм 'Match'.\nИзнывать уйын башта шунда, тәү сиратта ҡатын-ҡыҙҙарға ҡарағанда-ҡатын-ҡыҙҙар, Интернет аша Танышыу һәм хеҙмәткәрҙәрҙең үҙ эшен үҙ ҡулына ала дуҫтарса Порно урынына тәҡдим - дөрөҫ тәүге онлайн-танышыу-н биткә барығыҙ һәм старт апрелендә тыуған.\nЙылдар үткәс: үрге айпа ҡушылдығы баҙарында иң уйындарында, донъя табыш тураһында: Миллионлаған ағзалары булған илдәр. Типик уңыш тарихы 'Made in USA', ә бары тик күптәре бер онлайн-танышыу-Business. Минеңсә, Sexkontakt миллионға яҡын-донъяла номерҙарында таныша. Һеҙ беҙҙең самонадеянный күҙәтеү тураһында һөйләп бир, ниндәй илдәрҙә был донъя биржаһына үҫеш синг. АҠШ донъя беҙ бер камераны панорамирование: миллион кеше йәшәй, Интернет миллион-миллион файҙаланыусы һәм синг, матч һайын порталы таныштырыу. яңғыҙлыҡ, Yahoo. Персонал һәм башҡа эштәр буханка.\nэротическое онлайн эҙләү\nИнтернет файҙаланыусылар-өҫтәп-аралашсылар, аҡш секс һәм бөтә йүнәлештәр партнер булараҡ таныштырҙы. Тимәк, АҠШ-ТА ғына түгел, онлайн-танышыу-экспорт буйынса донъя чемпионы, әммә аныҡ һәм тағы ла ҙур милли Интернет-танышыу-донъя баҙарында. Беҙ ни өсөн уңыш тарихын, был сәбәптәрен тикшереү эшләй: алтын биҙгәк кем ҡатнашырға теләй, башта кәрәк бер тапҡыр Schippen онлайн һәм күсереп тағы цубер-танышты, АҠШ тап килмәй: үҙе Интернет-эйе, америка ҡаҙаныштары артыҡ йәки кәм - бөтөнләй булмауына ҡарамаҫтан П (IBM) нигеҙ һәм программа тәьминәте (Microsoft). Неудивительный, был ваҡытта америка компанияһының артабанғы тәүҙә Интернет йәшәй. Ябай тип уйлап, Netscape, Ebay һәм сообщества amazon - ү ҡарашҡа бында, әлбиттә, белгестәрҙең обильно, тип уйларға мөмкин, әйткәндәй, онлайн-дозревать менән таныштырҙы. бигерәк тә, һәммә халыҡты ҡабул итергә әҙер күпкә д хряк ругийҙар - тоғро девизы: 'онлайн eh әгәр инде мин үҙ эшен эшләй, йәғни таныш түгел инем һәм ни'. Был онлайн-аҡш танышыу, шулай итеп, өсөн h - прима. бында эшләгән йылдарҙа өсөн, Германия - һәйбәт, әммә бик күпкә лә, сөнки 'танышыу', бөтөнләй башҡа урынды аҡш биләй, 'Europe Old'.\nБик һиҙгер булыуын, йәмғиәттәге үҫеш тенденцияларын дөйөмләштереүсе һәм тәжрибәне берләштергән өлгөрөп үҙенә ярашлы ысул мөмкин килә унда партнерҙары - аҡш иммиграция илдәр булып, унда күпкә прагматичный темаға тап килә: 'осрашыу' рыхлый менән танышалар һәм еңел булыр тип ҡарай.\n'Беҙҙең өсөн түгел, беҙ был термин аныҡ төрө бар юлдар unverfänglichen тапҡыр осрашып, уның был ҙур этәргес булған аҡш түгел, бәйләнеш өсөн тәүге 'танышыу'.\nГерманияла, киреһенсә, 'ятларға тейеш булған таныштырыу' мәшәҡәттәр генә.\n-Тәүге интернет аша таныша. Инде нисәмә йыл йәмәғәт ҡабул итә һәм ул тик, 'кемдер мәғлүмәттәр'. Синг бар биржалары махсус аҡш, Германия, Негрҙар бар икән, йәһүдтәр, һалдат, ҡалын, матур, йәки пилот Eliteuni тамамлай. Беҙ даими тәҡдимдәр исемлеген килтерергә мөмкин ине. Был ҙур йылға сингл һәм биржалары махсус ы күҙәтелә. Төп сәбәп шунда, был төрлө аңлатыу күпкә Бев аҡш, европа чемп. Һеҙҙең хаҡта ғына уйлап Латиноамериканец.', ҡолдарҙың вариҫтары һәр ерҙә, протестанттар ирланд, америка еврей күп.\nҺәм тағы ла-ни эшләп традициялары менән иммиграция.\nМәҫәлән, аҡш-та-Online-Dating-тип беренсе баҙарында 'өҫтән' килем (мәҫәлән, клиентҡа ҡарата. Кеше), шулай уҡ уны донъяла беренсе булып тора, улар булыуы һиҙелмәй.\nЙыл барышында был тәүге тапҡыр буласаҡ.\nсинглы ла күпкә аҙыраҡ булған. Бер нисә йыл Һиндостанда бынан тыш, минеңсә, ҙур милли Интернет-донъя баҙарында таныша, йәки, бәлки, Ҡытай. Сингл һәм донъя биржаның алдынғы киң мәғлүмәт сараларының таралыуы кеүек Хеннинг мәсьәләләре буйынса белгестәр Wiechers дауамында күҙәтелә. Бөтә белешмәләр өсөн идеаль, башҡа илдәрҙе үҙенә ҡарап кем теләй, нуриевтың йәки партнерҙар эҙләй. Һеҙгә был ҡайғылы тарихы күрһәтелгән буйынса бөтә донъя уйын-көлкө һәм видео, интернетҡа индерелгән ул.-таныш.\nсмотреть видео танышты башҡа бушлай таныша теркәлгән 18 ч рулетка ҡатын-ҡыҙҙы яңғыҙ башҡа бушлай ч рулетка рулетка менән ҡыҙ видеочивать видео сайтында танышырға таныш булмаған теркәлгән видео онлайн интернет видео-таныштырыу триллерҙар видеочивать


(27 июля битенән йүнәлтелде)\nКорея Халыҡ-Демократик Республикаһы — 1950—1953 йылдарҙағы Ватан һуғышында Еңеү көнө.\n1147 — «Сказание об убиении Даниила Суздальского и начале Москвы» повесында яҙылыу буйынса, Мәскәүгә нигеҙ һалына.\n1586 — Инглиз диңгеҙ сәйәхәтсеһе Рэли Уолтер Бөйөк Британияға беренсе тапҡыр тәмәке алып ҡайта.\n1827 — Рәсәй империяһында беренсе страховка йәмғиәте ойошторола.\n1836 — 1812 йылғы Ватан һуғышында еңеү хөрмәтенә Мәскәүҙә Храм Христа Спасителя ҡорамына нигеҙ һалына.\n1866 — Бөйөк Британия һәм АҠШ араһында трансатлантик телеграф кабелен һуҙыу тамамлана.\nҺауа навигацияһында беренсе тапҡыр радиокомпас ҡулланыла.\nМәскәүҙең Ҡыҙыл майҙанынан Рәсәйҙә тәүге тапҡыр сферик аэростат осорола.\n1921 — Канада физиологы Фредерик Бантинг беренсе тапҡыр инсулин айырып ала.\n1922 — Адыгей автономиялы өлкәһе ойошторола.\n1925 — СССР Үҙәк Башҡарма Комитеты һәм Халыҡ Комиссарҙары Советы «О признании Российской академии наук высшим учебным учреждением СССР» тигән ҡарар ҡабул итә.\n1934 — Верхнеудинск ҡалаһы Улан-Удэ тип үҙгәртелә.\n1952 — Волга-Дон каналы эшләй башлай.\n1953 — Корея һуғышы Корея Халыҡ-Демократик Республикаһы һәм Көньяҡ Корея араһында Солох тураһында килешеүгә ҡул ҡуйыу менән тамамлана.\n1985 — 27 июлдән 3 авгусҡаса Мәскәүҙә Йәштәрҙең һәм студенттарҙың XII халыҡ-ара фестивале үтә.\n1990 — Белорусия ССР-ы Юғары Советы Дәүләт суверенитеты тураһында декларация ҡабул итә.\n2010 — Ҡырғыҙстанда яңы конституция ҡабул ителә.\nСериков Иван Павлович (27.07.1916—5.03.1958), хәрби хеҙмәткәр, подполковник. Бөйөк Ватан һуғышы яугире, уҡсылар полкының батальон командиры. Советтар Союзы Геройы (1945).\nСәғәҙиев Һиҙиәт Сибәғәт улы (27.07.1887—9.10.1937), Башҡорт милли хәрәкәтендә һәм граждандар һуғышында ҡатнашыусы, дәүләт эшмәкәре. 1920—1922 йылдарҙа Башҡорт АССР-ының мәғариф халыҡ комиссары, 1923—1930 йылдарҙа Башҡортостан Баш суды ағзаһы. Сәйәси золом ҡорбаны.\nДәүләтбаев Булат Сабир улы (27.07.1937), башҡорт тарихсыһы, тарих фәндәре кандидаты. Башҡортостан Республикаһының атҡаҙанған халыҡ мәғарифы хеҙмәткәре.\nСөләймәнов Ренарт Вафа улы (27.07.1937), спортсы, тренер, физика-математика фәндәре кандидаты (1966). Пуля менән атыу буйынса СССР-ҙың атҡаҙанған спорт мастеры (1970) һәм атҡаҙанған тренеры (1984). Был спорт төрө буйынса 1968 йылда Мехикола үткән Олимпия уйындарының бронза призёры, күп тапҡыр донъя, Европа һәм СССР чемпионы, халыҡ-ара категориялы судья.\nТалхина Динә Азат ҡыҙы (27.07.1952—28.02.2007), башҡорт шағиры, Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2003).\nМәсәғүтов Рәфҡәт Мәжит улы (27.07.1928), химик‑технолог. Техник фәндәр докторы (1970), профессор (1975). РСФСР‑ҙың (1989) һәм Башҡорт АССР‑ының (1966) атҡаҙанған фән һәм техника эшмәкәре, СССР‑ҙың нефть эшкәртеү һәм нефть химияһы сәнәғәте отличнигы (1988). СССР Министрҙар Советы премияһы лауреаты (1970). Хеҙмәт Ҡыҙыл Байраҡ ордены кавалеры. Сығышы менән хәҙерге Ырымбур өлкәһенең Пономарёвка районы Дүсмәт ауылынан.\nАрыҫланова Динә Ғәбдрәхим ҡыҙы (27.07.1953) — журналистика ветераны. 1978 йылдан СССР Журналистар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (1998).\nСаттаров Ғәлләм Саттар улы (27.07.1894—16.11.1986), театр актёры, режиссер, педагог. 1929–1963 йылдарҙа Башҡорт дәүләт академия драма театры актёры. СССР-ҙың Театр эшмәкәрҙәре союзы ағзаһы. Башҡорт АССР-ының атҡаҙанған артисы (1943). «Почёт Билдәһе» ордены кавалеры (1955).\nШмидт Алексей Викторович (27.07.1894—26.04.1935), совет археологы, шәрҡиәтсе, Кама буйы археологияһына нигеҙ һалыусыларҙың береһе. СССР Фәндәр Академияһының 1928 йылда Ағиҙел һәм Өфө йылғалары бассейнындағы археологик ҡомартҡыларҙы ҡаҙыуҙы башҡарған Башҡортостан комплекслы экспедицияһының палеонтология отряды етәксеһе.\nХәйруллин Айрат Хәлил улы (27.07.1934—10.08.2008), ғалим-иҡтисадсы, юғары мәктәп уҡытыусыһы. Иҡтисад фәндәре докторы (1979), профессор (1982). Сығышы менән хәҙерге Башҡортостан Республикаһының Благовар районы Төрөштамаҡ ауылынан.\nКәлимуллин Ләбип Сәхиулла улы (27.07.1939—2.07.2012), партия һәм дәүләт эшмәкәре. 1984 йылдан Башҡорт АССР-ының яғыулыҡ, 1988—1990 йылдарҙа финанс министры, БАССР Министрҙар Советының Президиум ағзаһы. Башҡорт АССР-ының атҡаҙанған иҡтисадсыһы (1975). Сығышы менән хәҙерге Башҡортостан Республикаһының Илеш районы Ишҡар ауылынан.\nКомаров Сергей Сергеевич (27.07.1944), ғалим-инженер‑механик, юғары мәктәп уҡытыусыһы. Техник фәндәр докторы (2000), профессор. (2007). Башҡортостан Республикаһының атҡаҙанған уйлап табыусыһы (2002). Сығышы менән хәҙерге Ырымбур ҡалаһынан.\n► 27 июлдә тыуғандар\n1899 — Ваупшасов Станислав Алексеевич, совет разведчигы, партизан, Советтар Союзы Геройы (1944), полковник.\n1911 — Кузнецов Николай Иванович, совет разведчигы, партизан, Советтар Союзы Геройы (1944).\n► 27 июлдә вафат булғандар\n1841 — Лермонтов Михаил Юрьевич, рус шағиры.\n2000 — Сәйетов Ғабдулхай Сәйет улы, Бөйөк Ватан һуғышында ҡатнашыусы, Советтар Союзы Геройы (1945).\nhttps://ba.wikipedia.org/w/index.php?title=27_июль&oldid=909508 ҡабул ителгән


Сабираҡай (йыр) — Башҡорт Википедияһы\nСабираҡай («Еҙ үксә») — башҡорт халыҡ йыры, ҡыҫҡа көй.\nЙырҙың көйөн һәм риүәйәтен Башҡортостандың Баймаҡ районы Ниғәмәт ауылында уҡытыусы һәм данлыҡлы ҡурайсы Кәрим Дияровтан фольклорсы Р. Сөләймәнов яҙып алған.\nБорон заманда Ирәндек тауҙары итәгендә урынлашҡан ауылдарҙың береһендә һылыуҙарҙан да һылыу Сабира исемле ҡыҙ йәшәгән. Оҙон керпекле, дөм-ҡара күҙле ҡыҙ бөтәһенең дә иғтибарын үҙенә йәлеп иткән. Ул һәр ваҡыт еҙ үксәле семәрле итек, алһыу төҫтәге күлдәктәр менән аҡ уҡалы елән кейгән. Уның сәс толомдары хатта үксәһенә етеп торған. Ҡыҙ бөтә яҡтан уңған була: бейей ҙә, йырлай ҙа, өҫтәүенә, егәрле лә була.\nЯҙғы көндәрҙең береһендә батырлығы менән дан алған күрше ауыл егете Сабиралар ауылына килеп сыҡҡан. Ул, атын уйнатып, урам буйлап үтеп барғанда кемдер уға ҡойма аша ҡар йомарлап ташлай. Ни күҙҙәре менән күрһен, ҡар йомарлап торған ҡыҙ Сабира булып сыға. Йәштәр үҙ-ара шаярышып китәләр. Шулай ҡар ташлаша торғас, егет йырлап ебәргән, ә Сабира уға яуап биргән.\nЕгет иртәгәһенә үк ҡыҙҙы һораттырып яусы ебәргән. Тик Сабираның атаһы ҡыҙҙы егеткә бирергә риза булмай. Яусы өс тапҡыр һөҙөмтәһеҙ ҡайтҡас, егет ҡыҙҙы урлап алам, тип янаған. Ҡыҙ әсәһенә йөрәген аса. Әсәһе атаһын күндерә, туйға әҙерлек башлана. Туй мәжлесенә кейәү егеттең аты алдан килгән. Көрәш ярышында ла егет һынатмаған. Халыҡ Сабираның бейеүен һорай башлағас, кейәү Сабираға арнап сығарған көйҙө ҡурайҙа уйнай башлауы була, Сабира ойота баҫып бейергә төшөп китә.\nОшо ваҡыттан алып был көй «Сабираҡай», ә ҡайһы бер ауылдарҙа «Еҙ үксә» исеме аҫтында таралып китә.\nМин урамдан үткән саҡта,\nҠар йомарлап ниңә аттың?\nАт уйнатып үткәнеңдә,\nЙәш күңел һине тапты,\nЙөрәгемдә ут ҡапты.\n↑ 1,0 1,1 Риф Сөләймәнов. Сабираҡай. Совет Башҡортостаны. 16 март 1988. 62-се һан\nРиф Сөләймәнов. Сабираҡай. Совет Башҡортостаны. 16 март 1988. 62-се һан.\nhttps://ba.wikipedia.org/w/index.php?title=Сабираҡай_(йыр)&oldid=1002464 ҡабул ителгән\nБыл бит һуңғы тапҡыр 06:38 17 ғинуар 2021 үҙгәртелгән.


Ҡатын-ҡыҙ һәм суйын ҡойоу - бик тә тап килә!\nБоронғо ҡытайҙар күҙлегенән беҙ - уңмаҫ кешеләр, сөнки беҙ үҙгәрештәр заманында йәшәйбеҙ. Үҙебеҙҙең күҙлектән иһә, беҙгә бәхетле билет эләкте - беҙ донъяның ни тиклем тиҙ үҙгәргәнен үҙ күҙҙәребеҙ менән күрәбеҙ. Күреү генә түгел, был үҙгәрештәрҙә туранан-тура ҡатнашабыҙ. Был бигерәк тә ҡатын-ҡыҙҙарға ҡағыла - ХХI быуат бизнес-ханым образын кәүҙәләндергән дәртле, эшлекле гүзәл заттарға.\nФән, сәйәсәт, бизнес - бөтә был өлкәләрҙә ҡатын-ҡыҙҙар күптән инде алдынғы роль уйнай. Был тенденция федераль генә түгел, төбәк кимәлендә лә асыҡ сағыла. Бында көслө "көсһөҙ" зат уңышҡа өлгәшкән мөһим йүнәлештәрҙең береһе - эшҡыуарлыҡ.\nЭйе-эйе, бөгөн беҙ Башҡортостандың аҡыллы һәм белемле, йүнсел һәм уңышлы вәкилдәре тураһында һөйләйәсәкбеҙ. Бының өсөн ике сәбәп бар. Беренсенән, Халыҡ-ара ҡатын-ҡыҙҙар көнө, һәм бәләкәй бизнесты үҫтереү темаһын күтәргән һайын кешелектең гүзәл заттары хаҡында онотоу гонаһ булыр ине. Бынан тыш, яҙ башланыр алдынан Башҡортостандың эшлекле ҡатын-ҡыҙҙары "Йылдың ҡатын-ҡыҙ директоры" Бөтә Рәсәй конкурсында республикабыҙҙы лайыҡлы күрһәтеп, уларҙы ҡотларға тағы бер һылтау бирҙе.\nБашҡортостандың Эшҡыуар ҡатын-ҡыҙҙары ассоциацияһы рәйесе Алла Кузьминаның әйтеүенә ҡарағанда, конкурста ҡатнашыусы ун ханымдың һәр береһе тыуған республикаһына теге йәки был награда (шул иҫәптән бер нисә юғары ла) алып ҡайтты. Алла Александровна билдәләгәнсә, был һөҙөмтәләр республикала эшҡыуарлыҡтың ныҡ алға китеүен һәм был үҫешкә тап ҡатын-ҡыҙҙар ҙур өлөш индереүен тағы бер тапҡыр раҫлай. Алла Кузьмина менән әңгәмәбеҙ тап шул хаҡта.\n- Алла Александровна, уҙған конкурсты бәләкәй эшҡыуарлыҡ өлкәһендә иң мөһимдәрҙең береһе тип һанап буламы?\n- Һис шикһеҙ. Был дөйөм Рәсәй сараһының (быйыл ул ун беренсе тапҡырына үткәрелә) бурысы - предприятиеның һөҙөмтәле үҫешен тәьмин итеүсе ҡатын-ҡыҙ етәкселәрҙе асыҡлау һәм дәртләндереү.\nБыл конкурс хәл иткән тағы бер проблема - эшлекле бизнесвумен тәжрибәһен өйрәнеү һәм таратыу. Был үтә мөһим, сөнки тәжрибә уртаҡлашыу һәр эшҡыуарҙың - ирҙәрҙең дә, шулай уҡ ҡатын-ҡыҙҙың да аяҡҡа баҫыуында төп момент булып тора.\nӨсөнсөнән, был, әлбиттә, йәмәғәтселек һәм дәүләт таныуы, был бизнеста артабан үҫеү һәм камиллашыу өсөн етди стимул булыуы мөмкин.\n"Йылдың ҡатын-ҡыҙ директоры" Бөтә Рәсәй конкурсына эләгер алдынан Башҡортостандан ҡатнашыусылар төбәктә һайлап алынды, ә унан алда район һәм ҡала кимәлдәрендә конкурста һайлап алыу үтте. Шулай итеп, республикабыҙҙан делегацияға яҡшыларҙан яҡшылар инде - был, әлбиттә, яуланған миҙалдар һәм дипломдар иҫәбендә күренде лә.\n- Эшлекле ҡатын-ҡыҙ һәм эшлекле ир-ат - принципиаль айырмаһы нимәлә?\n- Минеңсә, ҡатын-ҡыҙҙар күпкә һығылмалыраҡ. Улар бизнеста йышыраҡ интуицияһын ҡуллана, проблемаларҙы нығыраҡ тоя, теге йәки был кәмселекте яҡшыраҡ күрә. Ирҙәр, ваҡ-төйәккә иғтибар бирмәй, дөйөм "ҡарай". Ҡатын-ҡыҙҙар, киреһенсә, һәр нәмәгә иғтибар бирә.\nБынан тыш, һәр етәксе ҡатын-ҡыҙҙа әсәлек нигеҙе һалынған. Коллективка етәкселек итеп, ҡатын-ҡыҙ компанияға ғаилә атмосфераһы индерергә маташа. Бынан, минеңсә, бизнес ота ғына.\n- Нисек уйлайһығыҙ, кемдең ҡул аҫтында эшләүе еңелерәк?\n- Кемгә нисек. Ҡатын-ҡыҙҙар - ерҙәр етәкселегендә, ә ирҙәр ҡатын-ҡыҙ етәкселегендә уңышлыраҡ карьера яһай, тип иҫәпләнә. Миңә ҡалһа, мин бер кемдең дә етәкселеге аҫтында эшләргә яратмайым, шуға күрә шәхси эшҡыуар булдым да.\n- Эшлекле ҡатын-ҡыҙ һәм эшлекле ир-аттың эшендәге проблемалары бер-береһенән айырыламы?\n- Юҡтыр, тип уйлайым. Бизнеста проблемалар уртаҡ ул. Хәйер, ҡатын-ҡыҙға ҡайһы берҙә теге йәки был бурысты, интуицияһын йәки "ҡатын-ҡыҙҙарға хас логикаһын" ҡулланып, хәл итеүе еңелерәк тә.\n- Башҡортостандың эшлекле ҡатын-ҡыҙҙары, башлыса, ниндәй өлкәләрҙә эшләй? Ҡайҙа нығыраҡ уңышҡа өлгәшә?\n- Бөтә ерҙә лә. Һаулыҡ һаҡлау, мәғариф һәм сауҙа, хатта төҙөлөштә лә. Ресторан бизнесында, хеҙмәтләндереү өлкәһендә (бөҙрәханалар, матурлыҡ салондары, тегеү оҫтаханалары) күптәр. Беҙҙә, Өфөнөң Орджоникидзе районында хатта суйын ҡойоу менән шөғөлләнеүсе ҡатын-ҡыҙ эшҡыуар бар. Бухгалтерҙан башҡа, уның ҡул аҫтында эшләүселәр барыһы ла - ирҙәр. Шуға ҡарамаҫтан, ул уңышлы етәксе һәм элгәре йыл "Йылдың ҡатын-ҡыҙ директоры" конкурсында ҡатнашты.\n- Беҙҙең төбәктә ҡатын-ҡыҙ-эшҡыуарҙар һаны артамы?\n- Әлбиттә, был дөйөм Рәсәй тенденцияһы. Мәҫәлән, быйыл "Йылдың ҡатын-ҡыҙ директоры" конкурсында Рәсәйҙең 43 төбәгенән вәкилдәр ҡатнашты, етмәһә, һәр делегацияла 10-20- шәр кеше. Был һандар йылдан-йыл арта бара.\n- Һеҙ нисек уйлайһығыҙ, хәҙерге бизнес-ханымға ирҙәр шовинизмы ҡамасауламаймы?\n- Дөрөҫөн әйткәндә, мин аралашҡан ҡатын-ҡыҙҙарҙың бөтөнләй икенсе проблемалары. Улар араһында иң таралғаны - яңғыҙлыҡ, шәхси тормошо барып сыҡмау, эшенә күп ваҡыты китеүе һәм, әлбиттә, эш характерындағы мәсьәләләр - мәҫәлән, үҙ эшеңде нисек халыҡ-ара кимәлгә сығарырға. Ә шовинизмдың хәҙерге бизнесҡа ҡарата бер ниндәй мөнәсәбәте юҡ.\nШулай итеп, Башҡортостандың эшҡыуар ҡатын-ҡыҙҙарын алған бүләктәре һәм Халыҡ-ара ҡатын-ҡыҙҙар көнө менән ҡотлайым һәм ихлас күңелдән һаулыҡ, эштәрендә уңыштар һәм именлек теләйем!


Оло йөрәкле уҡытыусы\n15 Ноябрь 2017, 18:12\nУҡытыусы! Кеше был донъяла ниндәй генә бейеклектәргә ирешһә лә, уңыштары башында уҡытыусыһы тора.\nУҡытыусы һүҙе ябай бер һүҙ,\nӘ мәғәнәһе иҫең китерлек!\nИҫәнлек бирһен һиңә Хоҙай\nҒүмер буйына етерлек!\nУҡытыусы! Кеше был донъяла ниндәй генә бейеклектәргә ирешһә лә, уңыштары башында уҡытыусыһы тора. Уҡытыусы – йәмғиәттә иң хөрмәткә лайыҡ кеше! Уҡытыусы – кешелекте мәғрифәт донъяһына алып инеүсе. Уҡытыусы – ҙур тормош юлына сығарыусы.\nБөйөк аҡыл эйәләре лә, тиң-дәшһеҙ батырлыҡтар күрһәткән ҡаһармандар ҙа, асыштары менән танылған ғалимдар, исемдәре халыҡтар тарихына алтын хәрефтәр менән яҙылған әҙәбиәт, мәҙәниәт, сәнғәт әһелдәре лә, ил башлыҡтары ла ирешкән уңыштары өсөн иң беренсе нәүбәттә уҡытыусыларына, остаздарына бурыслы. Бөйөк педагог Ян Амос Каменский “Был дөнъяла уҡытыусы хеҙмәтенән дә өҫтөн бер нәмә лә юҡ” тигән фекерҙәре менән бик хаҡлы. Сабырлыҡ, тырышлыҡ, белем талап итә торған һөнәр ул уҡытыусы хеҙмәте. Сабый бала тормош ваҡлыҡтары араһында юғалмаһын өсөн, юл өйрәтеп, хәреф танытыусы, етәкләп ҙур тормош юлына алып сығыусы кеше ул уҡы-тыусы.\nБыл юлдар 30 йылдан ашыу ғүмерен башҡорт теле һәм әҙәбиәте уҡытҡан, хәҙер хаҡлы ялдағы уҡытыусы Мәрзиә Батыраеваға тап килә.\nТатар ауылында башҡорт булып ҡалыу еңел эш түгел. Ә Мәрзиә Яҡшыбай ҡыҙы телдәрен онотҡан башҡорт балаларына асылдарына ҡайтырға ярҙам итте. Үҙе эшләгән Ямаҡай урта мәктәбендә, бөтә ҡаршылыҡтарҙы еңеп, районда беренсе булып башҡорт телен әсә теле булараҡ уҡытыуҙы ойошторҙо. Һәм был мәктәп ябылғанға тиклем районыбыҙҙа башҡорт теле әсә теле булараҡ уҡытылған берҙән-бер мәктәп булды. Уның уҡыусылары төбәк-ара олимпиадаларҙа, Урал батыр эпосын яттан һөйләү буйынса республика бәйгеләрендә призлы урындар алыуға өлгәште. Яңылыҡтарға ынтылыусан, төрлө методикаларҙы ҡулланып балалар-ға төплө белем биреүсе уҡытыусы хеҙмәттәштәре, уҡыусылар һәм ата-әсәләр араһында ҙур хөрмәткә лайыҡ булды. Асыҡ дәрес йәки клас-\nтан тыш сара күрһәтергә кәрәк булһа, район мәктәптәрендәге коллегалары күп осраҡта әле лә Мәрзиә Яҡшыбай ҡыҙына мөрәжәғәт итә. сөнки юғары категорияға эйә уҡытыусы дәрестең һәр минутын файҙалы, мауыҡтырғыс итеп үткәрә, ҡыҙыҡлы ял миҙгелдәре ойоштора, балаларҙың ижади үҫешен булдыра, алдынғы технологияларҙы балаларҙың йәш үҙенсәлектәрен иҫтә тотоп ҡуллана белә. Ул уҡытҡан уҡыусылар мәктәпте һағынып һөйләй. Ниндәй генә һорау менән мөрәжәғәт итһәң дә, барыһына ла яуабы, кәңәше әҙер уның. “Ваҡытым юҡ, белмәйем”, тигән һүҙҙәрҙе ул бөтөнләй белмәй, буғай,” – тиҙәр уның тураһында.\nУҡытыусының шәкерттәре үҫеп еткәс тә, остаздарының йөҙөнә тап төшөрмәй: улар араһында төрлө һөнәр эйәләре, ғаиләләрендә абруйлы ата һәм әсә, йәмғиәттә әүҙем шәхестәр байтаҡ.\nЙәшлек матурлығын һаҡлап ҡалыу һәр кемгә лә бирелмәй. Ә Мәрзиә Яҡшыбай ҡыҙы тап шундай: ул әле лә йәш ҡыҙҙарса һылыу һәм етеҙ, ниндәй эшкә тотонһа ла һәр кемгә лә өлгө булырлыҡ итеп башҡара, халыҡ араһында хөрмәткә лайыҡ кеше ул.


Стәрлебаш районында ҙур тиҙлектә килеүсе ике машина бәрелешеү сәбәпле ике кешенең ғүмере өҙөлдө | ГТРК «Башкортостан» — Новости Уфы и РБ\n19 декабря 2016 — 16:13 ГТРК «Башкортостан»\nСтәрлебаш районында ҙур тиҙлектә килеүсе ике машина бәрелешеү сәбәпле ике кешенең ғүмере өҙөлдө.\nҒөмүмән, был көндәрҙә юлдарға, айырыуса, һаҡ булырға кәңәш ителә. Республикала авариялар артҡандан-арта. Был водителдәрҙең именлек ҡағиҙәләрен инҡар итеүенә лә, һауа шарттарына ла бәйле. Ә 99 водитель юлға бөтөнләй иҫерек килеш сыҡҡан. Юл хәрәкәте именлеге дәүләт инспекцияһы байрам алдынан руль артынан эскән водителдәрҙе асыҡлау буйынса эшмәкәрлекте көсәйтәсәк.


Инвалидтарға уңайлы мөхит, репититор үҙәге, һыу тәьминәте һәм башҡалар\nБөгөн Республика Башлығы төрлө тәҡдим-проблемалар менән килгән граждандарҙы ҡабул итте. Барлығы тиҫтәгә яҡын мөрәжәғәт ҡаралды. Мәҫәлән Дәүләкән ҡалаһы һәм Өфө районының Яңы Булғаҡ ауылы кешеләрен эсәр һыу мәсьәләһе борсой. Шулай уҡ авиамоделдәр йыйыу спорты үҙәге төҙөү тәҡдиме менән сығыусылар ҙа бар. Ябай халыҡ күтәргән бөтә һорауҙар күҙәтеүгә алынды һәм уларҙы хәл итеү мөмкинлектәре барланасаҡ.\nАлександр Никишкин 1-се төркөм инвалиды. Егет Чечняла хәрби бурысын үтәгәндә аяғын зәғифләгән. 30 йәшлек Александр әле коляскала хәрәкәт итергә мәжбүр, әммә ул дүрт стена эсендә генә бикләнеп ҡалырға уйламай, әүҙем тормош алып бара. Егетте юлдарҙың коляскалар өсөн махсуслаштырылмауы борсой, тротуарҙарға менеү, төшөү урындары бөтә ерҙә лә ҡаралмаған, ти ул.\nӘ бына Фатима Мостафина исемендәге 20-се ҡала башҡорт гимназияһы ҡыҙҙары Өфөлә репититор үҙәге асыу хаҡында хыяллана. Берҙәм ойошма төҙөү имтихандарға әҙерләнеү барышын еңеләйтеү менән бер рәттән, уҡыу йорттарына инеү мөмкинлеген дә арттырасаҡ, тигән фекерҙә ҡыҙҙар. Әле уҡыусыларға репититор табыуы бик ҡыйын, ҡаланың төрлө мөйөштәренә йөрөргә, ҡайһы берҙә ҡараңғыла ҡайтырға ла тура килә .\n10-сы синыфта уҡыған ҡыҙҙарға хәҙер хыялдарының тормошҡа ашыуын көтөргә генә ҡала, башҡа граждандар күтәргән тәҡдим- проблемалар ҙа яҡын арала уҡ хәл ителер тип көтөлә. Һәм йәмғиәттең үҫеше лә ошондай әүҙем кешеләрҙең тормош позицияһына бәйле.\nБөгөн Республика Башлығына барлығы тиҫтәгә яҡын кеше мөрәжәғәт итте. Улар тирә-йүндәге ваҡиғаларға битараф булмаған, беҙҙе уратып алған донъяны яҡшыртырға теләгән кешеләр. Был граждандар күтәргән проблемалар төрлө өлкәләргә ҡағыла. Бигерәк тә медицина хеҙмәтләндереүе, һыу тәьминәте менән бәйле һорауҙар күп. Рөстәм Хәмитов бар үтенестәр ҙә күҙәтеүгә алынасаҡ һәм хәл итеү юлдары барланасаҡ тип белдерҙе.


Һуңғы праймеризды үткәреү ваҡыты үҙгәртелде // Сәйәсәт | новости башинформ.рф\nҺуңғы праймеризды үткәреү ваҡыты үҙгәртелде\n12:02, 19 августа 2011 Сәйәсәт\nРеспублика координацион советы уполномоченныйҙарының дөйөм тауыш биреүҙә ҡатнашыусылар менән һуңғы осрашыуы Башҡортостанда алдағы дүшәмбегә күсерелгән. Был хаҡта «Берҙәм Рәсәй» партияһының төбәк бүлексәһе матбуғат хеҙмәте хәбәр итә. Праймериз үткәреү урыны үҙгәрешһеҙ ҡалған. Алдан планлаштырылғанса, тауыш биреү М.Кәрим исемендәге Милли йәштәр театрында ойоштороласаҡ. Ваҡытҡа килгәндә иһә, ойоштороусылар, праймериз 22 августа 14 сәғәттә үтәсәк, тип хәбәр итә.\nТеги: халыҡ фронты, праймериз


Онлайн Покер Бирмәйсә, Иң Элек Сит Ил Аҡсаһы | Покер уйнарға һәм аласаҡһыҙ $ 5 бушлай! -Мобиль Плекс Казино\nОнлайн Покер Башҡа Депозита Уйнарға Бушлай Покер!\nСлот Уйнарға, Хәҙер Казино & Депозит менән телефон кредит! Хәҙер Уйнарға & Һуңыраҡ Түләргә\nӘй, Тикшерергә mFortune, Vegas Мобиль Казино, Pocketwin, һәм ҡарман өсөн иң бешкән яҡшыһы & ҡыҙыҡ тәҡдимдәр & акция! Посетите был сайттар Mobilecasinoplex.com өсөн захватить юғарыраҡ тәҡдимдәр!\nМең реаль аҡса ОНЛАЙН УЙЫНСЫЛАР ПОКЕР йыш ҡына посещаю был сайттар. Уйнарға & Еңергә ҙур аҡса суммала!!\nТүләйҙәр, уйнар өсөн онлайн покер бирмәйсә, иң элек сит ил аҡсаһы\n" Онлайн Покер Бирмәйсә, Иң Элек Сит Ил Аҡсаһы схемаһы, тип товичҡа уйнарға покер онлайн казино, түгел спрашивай, уларҙы ҡуйыу өсөн, беренсе сиратта, үҙ тыуған аҡса. " Онлайн Покер Бирмәйсә, Иң Элек Сит Ил Аҡсаһы вариант, мөмкинлек бирәсәк уйынсыларға үҙен һынап ҡарарға покер онлайн казино, алда буласаҡ мауығыу уйындар күберәк аҡса. Был матур жест яғынан онлайн казино, ярҙам итәр өсөн товичҡа асыҡларға уйында кереткәнсе улар поднимут үҙ ставкаһын.\nОнлайн Кем Покер! Был йорт,\nНисек һеҙ генә нәтижәләр битенә күҙ һалығыҙ онлайн-казино, успевающий тәҙрә предложить һеҙгә һайларға Онлайн Покер Бирмәйсә, Иң Элек Сит Ил Аҡсаһы вариант. Онлайн казино мең бирә, әгәр ҙә миллионлаған, менән онлайн покер бирмәйсә, иң элек аҡса кәрәк. Был бик яҡшы ысул өсөн хупларға тырышасаҡбыҙ яңы өсөн, үҙен һынап ҡарарға уйында " покер.\nБыл ярҙам итәсәк " уйыны онлайн-Онлайн покер-Казино\nМенән Онлайн Покер Бирмәйсә, Иң Элек Сит Ил Аҡсаһы сәйәсәт, музыкант буласаҡ ябай керергә. Был юҡ тарифный план талап ителмәй депозит булмаясаҡ һорарға бер төрлө лә Һеҙҙең персональ кредит картаһы. Маркер алдан уйлаған сумма бүлеп биреләсәк счетында уйынсыһы. Хәҙер ярҙамында депозит талап ителмәй схемаһы, бер ни тиклем стратегияһы, бер ни тиклем хәл итергә уйында, бер ни тиклем уңыштар, һәм һеҙ яулай оло ҡулдары " покере онлайн-казино.\nТураһында тулыраҡ онлайн покер бирмәйсә, аҡса алдан уҡ әлеге сара аҙағында йәки тикшерергә бирмәйсә, аҡса алдан уҡ Слот, Рулетка, Блэкажек етәксе һ. б. Сенсационно өҫтәл!\n20 Карманный Еләк Бонус Казино | £10 + Юҡҡа $ 100 барыһы да ££10 Комментарий Посетите »\n21 Spinzilla Casino - Free Spins Irish Slots Bonus £, евро, Австрали. доллар., Ә$ £, Swedish SEKFree Spins Комментарий Посетите »\n23 Уйындар Адрес Winneroo £Бушҡа 5! + Тиклем £225 бонусов өсөн депозит £5 Комментарий Посетите »\nБыл бары тик беренсе тапҡыр – Онлайн йәки мобиль покер бушлай зарегистрировалась\nУл да билдәләп үтергә кәрәк онлайн покер депозит талап ителмәй ҡаты ҡалдырылған өсөн яңы уйынсыларҙы ла покер. Был булмаясаҡ, күп тапҡырҙар вознаграждение уйынсыларға. Онлайн покер юҡ тарифный план талап ителмәй депозит, органдары, уйынсыларҙы уйнарға бер ни тиклем иртәрәк, улар һеҙгә стадионға өйрәнеү уйында уйнай һәм башларға казино онлайн артыҡ юғары ставкалар һәм үҙ хәүеф-хәтәр. Ҡайһы бер башҡа оло покер реклама тәҡдимдәр мобиль покер башҡа депозита, мобиль покер, мобиль покер безлимитный бонус, юҡҡа кәрәҙле покер зарегистрировалась, ҡырағай онлайн ике бушлай бонус, онлайн покер башҡа депозита онлайн һәм покер башҡа йөкләп ҡабул итеү.\nТүләйҙәр өсөн уйнарға мобиль һәм покер покер онлайн\nОнлайн покер талап ителмәй депозит-был тәм-том сладкое өсөн уйнарға онлайн покер-казино башҡа ниндәй ҙә булһа хәүеф-хәтәр. Был аҡсалар был аҡса монополия. Был мөмкинлек бирәсәк яңы уйынсыларға уйнарға, иҫәбенә онлайн казино. Онлайн покер талап ителмәй схемаһы депозита, буласаҡ стимуллаштырыу, һеҙҙең өсөн уйнай, белергә аҙ-маҙ, ә һуңынан продолжай уйнарға.


Сүриә теле — Башҡорт Википедияһы\nЛевантта, Месопотамияла һөйләш теле,\nУрта Азияла, Ҡытайҙа, Һиндостанда әҙәби һәм дин хеҙмәте башҡарыу теле итеп файҙаланыла\nүле тел, сүриә яковсы сиркәүендә дин хеҙмәте башҡарғанда ҡулланыла\nКөнбайыш семит тармағы\nҮҙәк семит аҫҡы тармағы\nКөнсығыш арам ярҙамсы төркөмсәһе\nСүриә теле (ܠܫܢܐ ܣܘܪܝܝܐ leššānā Suryāyā) — арам төркөмөнөң үле теле.\nБеҙҙең эраның I быуатынан Яҡын Көнсығыштың христиан общинаһында әҙәби һәм дини хеҙмәт башҡарыу теле булараҡ файҙаланыла. VIII быуаттың аҙағына һөйләш теле булараҡ ғәрәп теле тарафынан ҡыҫырыҡлап сығарыла. XIV быуатҡаса әҙәби тел булараҡ ҡулланыла. Мысырҙан Ҡытайға тиклем арауыҡта йәшәгән ҙур күләмле әҙәбиәт ошо телдә яҙылған.\nӘлегә тиклем несторсы һәм яковсы сиркәүҙәрҙең дин хеҙмәте башҡарыу теле итеп файҙаланыла. Әлеге замандағы яңы арам телдәре сүриә телен үҫтереүҙән барлыҡҡа килгән. Рус Көнсығышты әйрәнеү әҙәбиәтендә сүриә телен сир теле тип тә йөрөтәләр.\n3 Лингвистик тасуирлама\nСүриә теленең нигеҙендә Эдесса ҡалаһының арам диалекты ята, был ҡала б. э. т. II быуаттан — б. э. III быуатына тиклем мөһим сауҙа һәм сәйәси үҙәк булған. II быуатта сүриә теленә Библия тәржемә ителгәндән алып был тел айырыуса киң таралыу таба һәм камиллаштырыла. «Пешитта» тип аталған был тәржемә сүриә христиандары өсөн ҡануни булып тора.\nБер нисә быуат буйы сүриә теле Урта диңгеҙҙән Фарсияға тиклемге территорияларҙа йәшәгән халыҡтарҙың яҙма теле була. Көнсығыш Рим империяһында ул грек теленән ҡала иң мөһим тел һанала, ә Сәсәниҙәрҙең фарсы дәүләтендә был тел яҙма тел булараҡ ифрат әһәмиәтле була. Сүриә сауҙагәрҙәре был телде алыҫтағы көнсығышҡа, Ҡытай һәм Монголияға тиклем тарата. III—VII быуаттарҙа сүриә телендә әҙәбиәт күп була, нигеҙҙә сиркәү китаптары ошо телдә яҙылған була. Ғәрәп хәлифәлеге барлыҡҡа килгәс, сүриә теле антик грек фәне менән ғәрәп фәне араһында аралашсы ролен башҡара, сөнки башланғыс осорҙарҙа грек авторҙарының әҫәрҙәре ғәрәп теленә төп нөсхәнән түгел, ә сүриә теленән тәржемә ителә.\nӘҙәби үҫеше осоронда сүриә теле, сиркәү һәм монастырь даирәләрен иҫәпкә алмағанда, киң таралған һөйләш теле булмай. Ләкин ул ҡайһы бер арам диалекттарына бик яҡын, шунлыҡтан әле лә тере тип һанала ала.\nVII быуаттан башлап ғәрәп диалекттары арам, шул иҫәптән сүриә һөйләштәрен ҡыҫырыҡлый бара. Шулай итеп, IX быуат аҙағынан сүриә теле үле телгә әүерелә. X һәм XI быуаттарҙың сүриә сиркәү авторҙары үҙҙәренең хеҙмәттәрен йә ғәрәп теленә тәржемә менән бирә, йә тәүҙән үк ғәрәп телендә яҙып сығара башлай. Ләкин һуңыраҡ та, XIII быуат аҙағына тиклем дә, сүриә телендә яҙылған әҫәрҙәр әҙ булмай әле. Сүриә теле сиркәү даирәләренең теле булып, уға грек теленән тәржемәләр күп эшләнеү уны грек терминдары һәм һүҙҙәре менән байыта. Грек теленең сүриә теленә йоғонтоһо синтаксис һәм фразеологияла ла сағыла, был хатта сүриә телен сүриәләрҙең үҙҙәренә лә аңлауҙы ауырлаштырғылаған.\nСүриә теле нигеҙенә ятҡан Эдесса һөйләше арам диалекттарының көнсығыш төркөмөнә ҡарай. Шулай итеп, сүриә телен дә ошо төркөмгә индерергә кәрәк. Сүриә теле менән йәһүд-арам әҙәбиәте теле араһында ярайһы уҡ күп һанлы айырмалар бар һәм улар лексикаға ла, грамматика менән фонетикаға ла ҡағыла.\nӘҙәби сүриә теленең үҙендә көнбайыш, сүриә, һөйләше менән көнсығыш, месопотам, һөйләше йоғонтоһо күренә. Көнбайыш һөйләштең йоғонтоһо — яковсы христиандарҙың, ә көнсығыш һөйләштең йоғонтоһо несторсы христиандарҙың һуҙынҡыларҙы уҡыу ысулдарында сағыла.\nИмләһе[үҙгәртергә | вики-тексты үҙгәртергә]\n«Серто» тип аталған сүриә имләһендә яҙылған китап\nСүриә имләһе арам имләһенең тармағы булып тора. V быуатҡа тиклем «эстрангело» (ʔesṭrangelå < грек. στρογγύλη ‛түңәрәк’) яҙыуы ҡулланыла. V йылда берҙәм сүриә сиркәүе несторсы һәм яковсы сиркәүҙәргә тарҡалғас, уларҙың һәр береһе графемалар яҙылышы һәм вокализаторҙар файҙаланыу буйынса үҙ вариантын эшләй.\nУңдан һулға табан яҙыла. Сүриә яҙмаһы абугида булып тора, тик тартынҡылар ғына яҙыла, оҙон һуҙынҡылар менән дифтонгылар matres lectionis (уҡыу инәләре) ярҙамында билдәләнә. Һуҙынҡылар вокализатор ҡулланып билдәләнә, вокализатор системалары сүриә яҙмаһының өс төп төрөндә лә бер-береһенән айырылып тора. Бынан тыш, диакритика ярҙамында тартынҡыларҙың сифаты билдәләнә, текстың вокализаторһыҙ вариантында нөктәләр ярҙамында омографтар айырыла.\nУрта быуаттарҙа яҙылған 10 меңләп ҡулъяҙма һаҡланған.\nЛингвистик тасуирлама[үҙгәртергә | вики-тексты үҙгәртергә]\nСүриә һуҙынҡылары оҙонлоғо һәм сифаты буйынса айырыла. Һан йәһәтенән өс төрлө булалар: оҙон, ҡыҫҡа, йәнә берҙән-бер үтә ҡыҫҡа һуҙынҡы өн (шва) бар. Шваны һанамағанда, 6 һуҙынҡы бар, уларҙың һәр береһе оҙон һәм ҡыҫҡа төрҙә йөрөй: /i/, /e/, /ɛ/, /a/, /ɑ/, /o/, /u/. Оҙон һуҙынҡылар /i/ һәм /u/ өндәре менән дифтонгылар барлыҡҡа килтерә. Үҙ сиратында, көнсығыш сүриә диалектында /au/ һәм /ai/ дифтонгылары /o/ менән /e/ хәленә ҡалып ҡыҫҡара.\nБашҡа семит телдәрендәге кеүек үк, һуҙынҡылар редукцияға ынтыла: ҡыҫҡа һуҙынҡылар шваға тиклем етеп ҡыҫҡара, ә оҙондары ҡыҫҡа һуҙынҡыға әүерелә.\nАрам диалекттары өсөн консонантизм хас. Эмфатик тартынҡылар бар. Бегад-кефат ҡағиҙәһе үтәлә: /b/, /g/, /d/, /k/, /p/, /t/ тартынҡылары поствокаль позицияла үҙҙәренә тап килгән спиранта булараҡ ғәмәлләшә.\nСүриә теленең тартынҡылары\n1 [v] өнө [b] фонемаһының позицион варианты булараҡ сығыш яһай.\n2 [ɣ] өнө [g] фонемаһының позицион варианты булараҡ сығыш яһай.\n3 [ð] өнө [d] фонемаһының позицион варианты булараҡ сығыш яһай.\n4 [x] өнө [k] фонемаһының позицион варианты булараҡ сығыш яһай.\n5 [f] өнө [p] фонемаһының позицион варианты булараҡ сығыш яһай.\n6 [θ] өнө [t] фонемаһының позицион варианты булараҡ сығыш яһай.\nЛёзов С. В. Классический сирийский язык // Языки мира: Семитские языки. Аккадский язык. Северозападносемитские языки. М.:"Academia", 2009.\nhttps://ba.wikipedia.org/w/index.php?title=Сүриә_теле&oldid=635995 ҡабул ителгән\nБыл бит һуңғы тапҡыр 16:45 28 ноябрь 2016 үҙгәртелгән.


Башҡорт теле һәм әҙәбиәте - Ҡобағош сәсән\nМөхәммәтша Буранғолов тарафынан тупланған һәм "Башҡорт халыҡ ижады. Эпос. Өсөнсө китап" (1982) баҫмаһында донъя күргән мәғлүмәттәргә ҡарағанда, Ҡобағош — XV быуаттың аҙаҡтарында — XVI быуаттың тәүге яртыһында Дим буйында йәшәгән ырыу башлығы — бей, мең башы, йәғни мең батырға йәки меңле ғәскәргә баш кейге, танылған сәсән. Әммә был ерҙәрҙе Нуғай ханы Ҡарағол өмбәт баҫып ала, ул Ҡазан ханы Мөхәммәт Әмин тарафынан Өфө кенәзе итеп билдәләнә, улай ғына ла түгел, 1505 йылда Мәскәүгә Иван III батшаға илселек эштәре менән дә ебәрелә. Ҡобағош сәсән Ҡарағөлөмбәткә баш һалмай, ике яҡ һәр ваҡыт яулашып тора. Ҡарағөлөмбәттән еңелгәс, Ҡобағош Уралға, Ҡатай яғына (йәғни, хәҙерге Белорет районы яғына), ҡасҡан һәм халыҡты ҡотортоп, Нуғай ханына ҡаршы көрәш башлаған, Ҡарағөлөмбәт яҡлы бейҙәрҙе йә үлтерткән, йә вазифаһынан төшөрткән. Тирә-яҡтағы бейҙәр, үҙ-ара һөйләшеп, Ҡобағошто ханға тотоп бирмәксе булһалар ҙа, халыҡ Ҡобағош сәсәнде йәшереп, аралап торған.\nҠобағош сәсәндең Айбағош менән Көнбағош исемле ике улы булған, ти. Үҫеп еткәс, улар Ҡарағөлөмбәт яҡлы Үҫәргән ырыуын ҡыйрата башлаған, шунан уларҙың бейе Бикбау, илселәр ебәреп, килешеү һораған.\nҠобағош сәсән ризалыҡ биргән, тик шарт ҡуйған: йыйында кем һөйләһә лә ирек булһын, халыҡ кемде ғәйепле тапһа, шуға үлем булһын, тигән. Шул саҡ Ҡарағөлөмбәт хан Бикбау бейгә шундай кәңәш биргән: "Кин, — тигән, — сәсәндәреңде йый, йомаҡ әҙерләһендәр. Ҡобағош, уны-быны уйламайынса, әҙерләнмәй килер. Шул йомаҡҡа яуап таба алмаһа, буй бирер", — тигән.\nҠобағош килгәс, Бикбау уға: "Минең шартым бар: бер сәсәнемә ҡушам, йомаҡ әйтһен. Шуға яуап бирә алмаһаң, һинең телең киҫелһен. Башыңды киҫһәм дә, мин хаҡлы, ни эшләтһәм дә, мин хаҡлы булайым", — тигән. Шунан ул, алдан әйтеп ҡуйған сәсәне Аҡмырҙаны саҡырып, Ҡобағошҡа йомаҡ әйтергә ҡушҡан. Бына шул саҡ Аҡмырҙа менән Ҡобағош араһында әйтеш башланған, һәм унда Ҡобағош сәсән еңеп сыҡҡан. Ошо поэтик ярыш башҡорт халыҡ ижадында "Аҡмырҙа сәсән менән Ҡобағош сәсәндең әйтешкәне" тигән ҡобайыр булып һаҡланып ҡалған. Унда Ҡобағош сәсән Бикбау бейгә былай ти:\nХандан күңелең уймаһаң,\nҺаман ҡандан туймаһаң,\nҺаман ҡондан туймаһаң,\nТолпарға менгән улдарым\nАтанан күргән юлдарын\nТашлап ситкә тайшанмаҫ,\nҺыныңа ҡарап аңшаймаҫ.\nСергеһенән ҡан кисмәй,\nАрыҫландай ҡан эсмәй,\nАттан эйәр алмаҫтар, ау,\nҠынға ҡылыс һалмаҫтар.\nБикбау бей, Ҡобағошҡа һүҙ биреп, ант итеп, үлемдән ҡотолоп ҡалһа ла, Ҡарағөлөмбәт хандан, аҙаҡ ҡаҙаҡтарҙан көс алып, уның менән оҙаҡ йылдар һуғышҡан, ти. Бара-тора Ҡобағошҡа ыҡлаған. Хан ҡасып киткән, ә Бикбау бей Ҡобағош сәсәнгә буй биргән, ти.


Юл хикмәттәре » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Юл хикмәттәре\nЮл хикмәттәре 26.06.2015 // Йәмғиәт\nӘҙәми зат икмәһеҙ, йырһыҙ һәм юлһыҙ йәшәй алмай. Юл-сәфәрҙә ниндәй генә күренештәр күҙәтелмәй! Ҡапыл кәйеф күтәрелә йә иһә күңел ҡырыла, мәҙәк аймылыштың, хатта көтөлмәгән фажиғәнең шаһиты булғылайһың. Юлдарҙа шатлыҡ та, хәсрәт тә, һағыш та һағалай шул кешене, сөнки тормош ҡайнап тора, унда ла кешеләрҙең холҡо-фиғеле сағыла. Күп йылдар инде Сабир Шәрипов үҙе ҡатнашҡан, күргән йә ишеткән фәһемле, фәлсәфә уятырҙай ваҡиғаларҙы һайлап, шуларҙы хикмәт кимәленә күтәрә.\nРадар тигәндәре юлдағы машинаның тиҙлеген, ҡайһы тирәлә елдереүен радио тулҡындары ярҙамында билдәләүсе ҡулайлама, имеш... Нәҡ шул приборҙы уйлап тапҡан инглиз ғалимы Радар, машинаһын ҡыҙыу ҡыуғанда мул ғына штрафҡа тарығас:\n— Үҙ башыма эшләгәнмен ҡәһәр һуҡҡан приборҙы! — тип әйтә була юл полицияһына.\nАвтобуста тиктомалдан ғауға ҡупты. Бисә-сәсә араһында. Кемдер кемеһенеңдер аяғына баҫҡанмы, әллә төйөнсөгөндәге помидоры һытылғанмы – белмәҫһең. Икегә бүленеп алды былар, әһә, бер “фронтта” өс ҡатын, икенсеһендә – дүртәүме, бишәүме. Миңә йәнәш ултырғаны ғына ләм-мим. Холҡон оҡшатыпмы, әйткән булдым үҙенә:\n— Һеҙ, мадам, бер яҡҡа ла...\n— Ә һинең ниндәй ҡыҫылышың бар? Мадам, ти, иш-шеү! Күрһәтермен мин һиңә мадамды!\nБәй, теге ике “команда” ла мине тетергә кереште. Әллә әрләшеү ғәләмәте йоғошло вирусмы икән? Аптырағас, етер ергә етмәй төшөп, йәйәүләргә тура килде.\n– Һин һытҡанһыңдыр әле помидорымды! – тип ҡалды, етмәһә, бола ҡуптарған ханым. – Хам!\n– Хамбикә! – тип ҡапыл ғына әйтмәмме. Ҡарасы, ҡара, иреш-талаш тигәнең лөғәтте лә байыта икән.\nТаксист дуҫымдан ишеткәндәрҙе һеҙгә лә һөйләмәк булдым.\n...Заявкалар буйынса кеше ташыусының кәйефе һүрелде. Бынау әбекәйҙең мыштыр ҡуҙғалыуы! Шуның арҡаһында ҡасабаның бирге осондағы пассажирҙан елдәр иҫкәйне. Биш минут та көтмәгән, икенсе таксисты саҡыртып, елдергән үҙенә кәрәк ҡалаға. Ай-һай, теүәл әҙәм үҙе лә. Бизнес тигәндәре әллә нимәләргә өйрәтер.\n– Их, инәй, һинең мыҙылыуың арҡаһында даими клиентымды юғалттым, – тине рулдәге кеше, бара биргәс. – Эш хаҡым...\n– Уның ҡарауы, һин миңә, оло кешегә, хөрмәт күрһәттең. Шуға ҡыуанып киләм әле, – тигән булды әбекәй.\nИнйәрҙә таксиға тумһыҡ битле, елкәһе тыңҡыш уҙаман өҫтәлде. Эре сирттерә, эшҡыуар йораты, шәйт. Тегендә шылтырата, бында шылтырата, юҡ ҡына йомошон тәфсирләп сурыта. Уныһы ярай, ә Инйәргә нәҫелдәре ҡасан, ҡайҙан килеп төпләнгәнде белмәй, күрәһең. Сөнки... Башҡортса йыр тыңлап киләләр ине рулдәге ир баяғы инәкәй менән, авторадионы дорфа ғына һүндерергә самаланы был. Әбекәйҙең асыуы ҡабарҙы, бик йәтешләп урыҫса әрепләшеп алды.\n— Беҙ ғүмер буйы — нисәмә быуат — урыҫ йырын тыңлап-йырлап йөрөйбөҙ, ә бынау бәндәнең, исмаһам, бер тапҡыр башҡорт көйөн тыңлағыһы килмәй. Шәберәк ебәр әле, улым, оҡшамаһа, төшөп ҡалһын, тейешле хаҡын үҙем түләрмен.\nАвторадионан мәшһүр “Сибай” көслөрәк яңғыраны. Кемдең арбаһына ултырһаң тигән һымаҡ, ниҙер аңларға теләгәндәй, дорфа бәндә лә өңшәйеп килгән булды. Өфөгә кергәнсе, “450...” тигән дәү панно күренгәнсе.\nЯңыраҡ тағы осраштыҡ, тағы һөйләндерҙем тегене. Хәҙер “шәхси извозчик” икән дуҫҡайым. Болоҡһоп тора:\n— Вокзалда ултыртып алдым өс үзбәкте. Олорағы миңә дәғүә белдерҙе, әй. “Ниңә урау юлдан киттек әле? Күберәк түләтергә уйлайһыңмы?” — ти. “Шулай кәрәк. Оло юлда ремонт”, — тигән булдым. “Әллә мин Өфөнө белмәй тиһеңме?” Өндәшмәнем.\nҠырҡ һүҙгә етмәксе ҡарасман, йәш ерҙәштәре алдында кәпәренергә лә йәтеш. “Минең ҡала ул Өфө. Һәр урамы таныш...”\nҠырҡ йыл йәшәгән Өфөнө мин бахыр һаман үҙемдеке тиергә ҡыйынһынам. Ә өс йыл да йәшәмәгән “южный брат” ҡаланы үҙенеке тип һанай... Алып барһам ҡала ситенә, егерме сутый ергә имение һалып ята былар...\nМин дә уйға ҡалдым. Аптырағас, бер бәйән һөйләнем:\n– Борон бер хакимдан күрше илдекеләр иң яҡшы атын, иң матур кәләшен һораған. Биргән был, хатта аҡһаҡалдар тыйып маташһа ла. Ә икенсе тапҡыр нәфселе күршеләре хакимдан иҫке юлға яҡын буш ятҡан ерҙәрен һораған. Хатта аҡһаҡалдар ҙа кәңәш иткән: бирәйек, алама ерҙәр, күп тә һорамайҙар... “Юҡ, – тип ҡырт киҫкән ил башы. – Ерҙең һәр ҡарышы — дәүләттең нигеҙе. Китә икән ерҙәр, юлдар ҙа китә...”\nӘңгәмәсем ниҙер аңланы шикелле. Ә ерһатар түрәләр беләме икән боронғо хакимдың фәһемле фекерен? Ерһатарлыҡтан алға — илһатарлыҡҡа — бер аҙым ғына түгелме ни?\nАвтор: Сабир ШӘРИПОВ.


“Мин улымды кеше итәсәкмен!”\n“Мин улымды кеше итәсәкмен!”05.02.2019\nҒашиҡтар көнөнә һөйөклө иренә әллә ҡасандан көткән малай бүләк итергә әҙерләнеп йөрөгән Алена уйламағанда ауыры ете айлыҡ ҡына булған саҡта өйөнөң ишеге төбөндә боҙға тайып йығыла. Декабрҙең тәүге көндәрендә була был аяныслы хәл. Уны “Ашығыс ярҙам” менән бала табыу йортона алып китәләр. Шул уҡ көндә 30 аҙналыҡ ҡына булып Роман донъяға килә.\nТеләүғоловтар ғаиләһендәге үлем менән йәшәү араһындағы бөтмәҫ көрәш шул көндән башлана һәм, ҡыҙғанысҡа ҡаршы, бөгөнгә тиклем дауам итә. Малай күм-күк булып тыуа, үҙаллы тын да ала алмай. Ауырлығы 1490 грамм, буйы 41 сантиметрлыҡ сабыйҙы шунда уҡ реанимацияға һалалар. Һушына ла килергә өлгөрмәгән йәш әсәне аямай табиптар: “Тере тыуғанына, йөрәге типкәнгә шатланығыҙ”, – тип кенә ҡуя. Өс көн самаһы яһалма тын алыу аппаратында ятҡас, саҡ үҙе тын ала башлай сабый. Хәле шәптән булмағас, уларҙы баш ҡаланың 17-се балалар дауаханаһына күсерәләр. Етлекмәй тыуған балала пневмония табыла, уны дауалай башлайҙар. Ай ярымдан һуң саҡ өйөнә ҡайта бәпәй. Тик бер аҙна ла тороп өлгөрмәйҙәр, яңынан пневмония башлана. Шунда уҡ йәнә 17-се дауаханаға китәләр, артабан йәшәгән урындары буйынса 22-се дауаханаға күсерәләр.\nКислород етмәгәнлектән күгәрә башлаған Романды шунда уҡ реанимацияға алып китәләр һәм, бер аҙна үткәс, бала иҫен юғалта. Өс көндән уны яһалма йоҡоға күсерәләр. Малайҙың хәле үтә лә тотороҡһоҙ була. Табиптар йыйылып консилиум үткәрә, унда комалағы бала йәшәмәйәсәк тигән һығымтаға киләләр.\n– Ул саҡтағы кисерештәрем иҫкә төшһә, әле лә күҙемә йәш тығыла. Нисә ай буйы сабыйымды ҡулыма алып, иркәләп һөйә лә алманым бит, – тип хәтерләй бөгөн ул.\n“Алена, өмөтләнмә”. Был һүҙҙәрҙе нисә тапҡыр ишетте икән йәш әсә? Тик өмөтләнмәй буламы һуң да, өмөттән башҡа тағы нимә ҡала? Йөрәк ярып сыҡҡан бала бит! Ә малай, ысынлап та, үтә ауыр хәлдә була. Ниндәй генә сир тапмайҙар ҙа ниндәй генә диагноз ҡуймайҙар... Сирленең туғандарын ҡағиҙә буйынса реанимацияға бик индерергә лә ярамай. Тик Алена бер нимәгә ҡарамай көн һайын иртәле-кисле килә, яҡшы хәбәр көтә. Бер көн “бөйөрө эшләмәй башланы” тип ҡаршы алалар, икенсе килгәнендә “ашҡаҙаны аҙыҡ ҡабул итмәй” тиҙәр, йә бауыры эшләмәй, йә йөрәк өйәнәге табыла... Нисек түҙгәндер әсә кеше, бер Хоҙайға билдәле.\nМөғжизәнән башҡа ни булһын?\nХоҙай тигәндән, быға тиклем уның барлығы тураһында уйлап та бирмәгән Алена ысын йөрәктән Аллаһҡа ышана башлай. Ире Риваз мосолман булһа ла, әсәй доғалары яҡыныраҡ булыр тип, үҙенең диненә ярашлы малайҙы реанимацияла саҡта сиркәүҙән рухани саҡыртып суҡындыралар. Шунда уҡ иконалар ала, буш ваҡыты булыу менән сиркәүгә барып, доғаларын уҡып, Аллаһҡа ялбара башлай ул. Һәм ысын мәғәнәһендә мөғжизә тыуа. Инде бер өмөт тә ҡалманы тигәндә, малай аппараттарға ҡаршылаша башлай, үҙаллы тын алырға маташа. Ике ай реанимацияла ятҡан сабый терелеп, дүрт айлыҡ булғас саҡ өйөнә ҡайтарыла.\nБарыбер тыныс ҡына йәшәп булмай. Сабый даими рәүештә йә пневмония, йә бронхит менән ауырып ҡына тора. “Улымдың ғүмеренең тәүге йылында, дөйөм алғанда, ни бары бер ай самаһы ғына өйҙә була алдыҡ. Ҡалған ваҡыт дауаханала. Беҙҙе 22-се дауахананың реанимация бүлегендә күреп ҡалыу менән “ә-ә-ә Теләүғоловтар килгән икән, рәхим итегеҙ” тип ҡаршылап торҙолар. Улар беҙҙе тулыһынса белгәс, беҙгә лә тынысыраҡ ине”, – тип хәтерләй Алена.\nРоманға йәш ярым тигәндә, ул бер нәмә лә эшләй белмәй. Ни бары башын тоторға өйрәнә һәм ятып әйләнә генә. Был хәл, әлбиттә, әсәне борсоуға һала. Өфөнөң барлыҡ неврологтарын тиерлек урап сығалар, әммә яуап бер: етлекмәй тыуған бала өсөн был норма. Йәштәштәре әллә ҡасан йүгереп йөрөй, ә Рома һаман тик ята. Бының менән килешә алмайынса табиптарға йөрөй торғас, 1 йәш тә 10 ай тигәндә малайға балалар церебраль фалижы тигән тағы ла бер ҡурҡыныс диагноз ҡуйыла. Быны ишеткән Алена тағы шаңҡып ҡала. Тик уға тиҙ арала үҙен ҡулға алырға тура килә. Шунда уҡ реабилитация тураһында уйлай башлайҙар.\nӨфөләге үҙәктә бушлай дауаланыу мөмкинлеге бар, әммә сират бер йылдан ғына етәсәк, тиҙәр. Ә ваҡытты әрәм итергә ярамай. Түләүле реабилитация үтеү өсөн талап ителгән аҡсаны табырға ғаиләнең хәле етмәй. Был осраҡта ярҙамға социаль селтәрҙәр килә. Унда махсус төркөм булдырып, аҡса йыя башлайҙар. Һәм тағы ла мөғжизә: бер ай эсендә кәрәкле сумма йыйылып бөтә! Алена улы менән Силәбе ҡалаһына реабилитация үтергә юллана. Ике аҙна эсендә бер нимә лә эшләй белмәгән сабый үҙ аяғына баҫа башлай, тағы ла бер нисә айҙан бөтөнләй атлап китә. Бындай уңышҡа шатлыҡтарының сиге булмай. Эйе, Романдың аҙымдары бик ышаныслы түгел, ҡулдары ла ваҡ әйберҙәр тотоп, үҙ-үҙен хеҙмәтләндерә алмай. Шулай ҙа ошоға тиклем ҡулынан төшмәгән баланың үҙ аяғы менән йөрөй алыуы әсә өсөн бик ҙур еңеү була.\nҺынауҙар алда әле\nҠыҙғаныс, әммә бының менән дә бөтмәй Теләүғоловтар ғаиләһенә төшкән һынауҙар. Инде барыһы ла яҡшы булыр тип йөрөгәндә, яңы проблемалар башлана. Әсәһе улында тәүҙә аутизм билдәләре күрә башлай. Рома менән кеше араһына сығыу ауырлаша, унда ҡыҙма өйәнәге (истерика) башлана, тыңлатып алып булмай. Шулай уҡ олигофрения тигән ҡурҡыныс диагноздың тәүге билдәләре лә үҙен тойҙора. Малай һөйләшмәй, күп нәмәне аңламай, ҡалаҡ тотоп ашай, көршәккә йөрөй белмәй. Баш мейеһе зыян күргәс, ул эҙмә-эҙлелекте аңлап етмәй. Хәҙер уларға ашығыс рәүештә психик үҫеш йәһәтенән реабилитация үтеү талап ителә. Өфөлә һәм яҡын-тирәләге төбәктәрҙә бындай үҙәктәр юҡ. Санкт-Петербургта бар, тик унда өс аҙна дауаланыу өсөн 300 мең һум самаһы аҡса кәрәк. Алена әйтеүенсә, сит илдәрҙә, айырыуса Ҡытайҙа, бындай диагнозды еңел дауалайҙар. Әммә унда хаҡтар ҙа икенсе: миллион ярым һумлап аҡса талап ителә.\nҺүҙ ҙә юҡ, йәш ғаиләгә аҡса бик күп кәрәк, ә инде сирле бала булғанда, сығым айырыуса ҙур. Ғаилә башлығы Риваз ҙур төҙөлөш магазинында һатыусы-консультант булып эшләй. Шул уҡ мәлдә, буш ваҡыты булыу менән өҫтәмә эш алып, аҡса табыу юлдарын эҙләй. Оҫта ҡуллы егет кешегә ремонт яһай икән. Роман инвалидлыҡ буйынса пособие ала, ә әсәһе – инвалид баланы ҡараусы булараҡ. Тик был аҡса дарыуҙарға ғына етә.\nАлена – әле студент. Ул Өфө медицина колледжында уҡый.\n– Атайымдың юлын дауам итәм тип БДУ-ға юрислыҡҡа уҡырға ингәйнем, тик минеке түгеллеген аңланым. Ә инде сирле балам тыуғас, медицина юлын һайлағаныма шатланып бөтә алмайым, – ти Алена.\nЫсынлап та, был белемдәр уға бик кәрәк һәм файҙалы булып сыға. Малайына үҙе уколдар һала, система ҡуя, хәлен даими рәүештә контролдә тота. Өйҙәрендә ниндәй генә аппарат һәм дарыу юҡ. Өҫтәлдә иң күренгән урында кислород баллоны ултыра. Саҡ ҡына сатурацияһы төшә башлау менән, битлек кейеп кислород менән тын ала башлайҙар икән. Улы гел генә сирләп торғас, уҡыуын тамамлай алмай, бер йылға академ ялы алырға мәжбүр була. Тик бөтөнләй ташлап ҡуйырға уйы юҡ. Был ғына ла түгел, ул киләсәктә юғары медицина белеме алырға хыяллана. Педиатр-неонатолог булырға, реанимацияла ятҡан балаларҙы дауаларға теләй ул.\nГел йылмайып торған ҡыҙыҡай\nАлена менән мин социаль селтәрҙә әсәләр һәм балалар темаһына арналған төркөмдә танышҡайным. Уның инвалид бала тәрбиәләүен дә шунда белеп ҡалдым. Иң аптыратҡаны шул булды: Аленала яҙмышына үпкәләү, уҫаллыҡ, үҙ-үҙенә ябылыу кеүек сифаттар бөтөнләй юҡ. Үҙе менән яҡындан танышҡас та, был фекеремде тағы бер нығыттым. Һәр ваҡыт йылмайып ҡына тора ул, ауырлыҡтарға зарланмай.\n– Миңә ҡайғырып ултырырға ваҡыт та, мөмкинлек тә юҡ. Илауҙан бер фәтүә булмағанын әллә ҡасан аңланым, ваҡытты әрәм итмәй шөғөлләнергә генә кәрәк. Дөрөҫөн әйткәндә, эмоциональ яҡтан ауыр саҡтар күп була. Үҙенсәлекле бала үҫтереү, ай-һай, еңел түгел шул. Шуға күрә мин һәр ваҡыт тынысландырыусы дарыуҙар эсеп йөрөйөм, – ти йәш әсәй.\nҠайғырырға ярамай ҙа шул уға. Әсәһенең саҡ ҡына борсолоуын да Рома шунда уҡ тоя һәм кәйефе ҡырыла икән. “Улыбыҙҙың шундай үҙенсәлеген белеп, ирем менән талашмайбыҙ ҙа, хатта шыбырлашып та әрләшеп булмай, Роман шунда уҡ борсола башлай”, – тип көлә Алена.\nҒөмүмән, проблемалар күп булһа ла, Теләүғоловтарҙа мөхәббәт һәм татыулыҡ тантана итә. Бөтәһе бергә ҡосаҡлашып ултырырға ярата улар. Ғаилә башлығы эштән ҡайтыу менән, улы менән уйнарға, шөғөлләнергә ашыға. Роман төндәрен йоҡламағанда ла ирле-ҡатынлы сиратлап баланы ҡарайҙар.\nҠағиҙә булараҡ, сирле балалы ғаиләне, ауырлыҡҡа сыҙамай, күп ирҙәр ташлап китә.\n– Реабилитация үтергә барғанда, күп әсәләр менән аралашам. Ысынлап та, ни бары бер нисә ғаиләлә генә атайҙар бар. Күпселек ҡатын-ҡыҙ был ауыр йөктө бер үҙе тартырға мәжбүр. Риваз иһә улыбыҙҙы бик ярата, уның менән ғорурлана. Романы тулыһынса һауыҡтырыу өсөн көсөнән килгәндең барыһын да эшләргә тырыша, – ти Алена.\nРоманды кеше итеү өсөн ҙур көс һалырға кәрәк. Ҡайһы бер диагноздары ғүмерлеккә тороп ҡаласағы ла аңлашыла. Тик Аленаның барыһына ла көсө етеренә, ауырлыҡтарҙы еңеп сығырына үҙе менән аралашҡас, бер ниндәй ҙә шик ҡалмай. Быйыл көҙ Романы үҙенсәлекле балалар өсөн махсус балалар баҡсаһына бирергә әҙерләнәләр. Ә бына киләсәккә маҡсаты бик ҙур Теләүғоловтарҙың: улар, малайҙарын ғәҙәти мәктәпкә биреү кимәленә еткереп, һау тиҫтерҙәре менән бергә уҡытырға хыяллана. Футбол йә хоккей кеүек хәрәкәтсән спорт төрө менән дә шөғөлләндерергә хыялланалар.\nӘле улар малайҙың психик үҫешен йүнгә һалыу өсөн реабилитация башларға әҙерләнә. Тәүҙә Өфө дефектологтарына мөрәжәғәт итеп ҡараясаҡтар, һөҙөмтә күренмәһә, Санкт-Петербургтағы махсус үҙәккә бармаҡсылар.\nЙәш, һөйкөмлө әсә һәм уның тиктормаҫ улы менән аралашыуҙың сәбәбе ауыр булһа ла, күңелдә йылы тәьҫораттар ҡалдырҙы. Ул проблемаларына бикләнеп, бар донъяға үпкәләп ултырмай, ә йылмайып, ауырлыҡтарға ҡаршы бара һәм яйлап-яйлап ҡына булһа ла уларҙы еңә! Уның ышаныс тулы тыныс йөҙөнә ҡарап үҙең дә яҡшыға ышанаһың – ошондай әсәһе бар саҡта Роман менән барыһы ла яҡшы буласаҡ.


Шәхси тѳҙѳлѳш арта, ер ҡиммәтләнә » "Урал" гәзите\nҺуңғы йылдарҙа ҡалала үҙ йортон тѳҙѳргә теләүселәр күбәйә. Был иһә ер участкаларына һорауҙы арттыра. Ер алырға теләүселәр булғас, ергә хаҡ та арта.\nРәсәй закондары буйынса тѳҙѳлѳш ѳсѳн бушлай ер биш категория граждандарға бирелә: күп балалы һәм инвалид бала тәрбиәләүсе ғаиләләргә, торлаҡ шарттарын яҡшыртыуға мохтаждарға, бюджет ѳлкәһендә эшләгән торлаҡҡа мохтаждарға, йәш ғаиләләргә. Ә ҡалған граждандар йорт тѳҙѳргә теләһә, аукциондан һатып алыу мѳмкинлегенә эйә.\nАукциондар менән муниципаль район хакимиәтенең милеккә идара итеү комитеты шѳғѳлләнә. Һуңғы үткәрелгән аукционда 1-се лотҡа ҡуйылған Мата-2 биҫтәһендәге участкаға башланғыс хаҡ 134300 һум күләмендә ҡуйылһа, һуңғы дәғүәсе 348800 һумға һатып алыуға иреште. “Водоканал” предприятиеһы эргәһендә урынлашҡан шәхси секторҙы халыҡ “Рублевка” тип йѳрѳтә. Бындағы Ларионов урамындағы участканың береһе ѳсѳн башланғыс хаҡ 227600 һум күләмендә баһаланһа, ул ер 1 312 400 һумға һатылды, ошо уҡ урамдан икенсе участканы һатып алыусы ла 1 300 600 һум хаҡ тәҡдим итте.\n- Аукционда хаҡтарҙың ҡиммәт булыуына һатыуға ҡуйылған участкаларҙың аҙ булыуы ла йоғонто яһай. 2011 йылда күп балалы һәм инвалид бала тәрбиәләүсе ғаиләләргә бушлай ер биреү тураһындағы Федераль закон ҡабул ителгәндән һуң, бѳгѳнгѳ кѳнгә ҡарата муниципаль район буйынса был категорияға ҡараусы 277 ғаиләгә ер участкаһы бирелде, шул иҫәптән ҡалала 187 ғаилә ерле булды. Беҙ тәүҙә бушлай ергә хоҡуҡтары булған граждандарға участкалар әҙерләйбеҙ. Ирекле ер участкаһы килеп сыҡҡан саҡта ғына аукционға ҡуябыҙ. Аукциондан килгән килем район бюджетын тулыландыра, - ти милеккә идара итеү комитеты рәйесе А.М. Фәхретдинов.


11 апрель Өфө ҡалаһы хакимиәте ҡарамағындағы «Башҡортостан Республикаһы халыҡтары телдәре тураһында» Башҡортостан Республикаһы Законын тормошҡа ашырыу буйынса комиссияһының Терминологик төркөм ағзалары Өфө ҡалаһының 8-се һәм 21-се ҡала клиник дауаханаларында тел ҡануниәтенең үтәлешен тикшерҙе.\nДауаханаларға методик һәм консультатив ярҙам күрһәтелде. Тикшереү барышында ойошмаларҙың бланктарында һәм мәғлүмәти алтаҡталарында грамматик хаталар табылды, уларҙы дауахана етәкселәре тиҙ арала төҙәтәсәктәрен вәғәҙәләне.\nТерминологик төркөмдөң ошо форматтағы эше артабан да аҙнаның һәр кесаҙна көнө ойоштороласаҡ.\nБланктар, мисәттәр, алтаҡталар һәм башҡа асыҡ мәғлүмәт текстарын Башҡортостан Республикаһының дәүләт телдәрендә рәсмиләштереү буйынса Өфө ҡалаһы хакимиәте Мәғариф идаралығының телдәр сәйәсәте бүлегенә (347) 279-05-00, 279-05-38 телефондары аша мөрәжәғәт итә алаһығыҙ. Шулай уҡ, баш ҡалала күҙгә салынған хаталарҙы «ВКонтакте» социаль селтәрендә булдырылған рәсми төркөмгә https://vk.com/termingroup һалһағыҙ, иғтибарһыҙ ҡалмаҫ.


16 Август 2018, 13:35\nБаланы уллыҡҡа алғанда—Улыма—11 йәш. Атаһы бер нисә йыл элек вафат булды. Мин яңынан кейәүгә сыҡтым, ирем уны уллыҡҡа алырға теләй. Законға ярашлы был нисек эшләнә һәм ниндәй документтар йыйырға кәрәк? Бының өсөн улымдың ризалығы кәрәкме һәм уның судта ҡатнашыуы мотлаҡмы?Зифа, Йылайыр районы.—Баланы уллыҡҡа алыу өсөн уның йәшәгән урыны (йәки ваҡытлыса теркәлгән урыны) буйынса район судына ғариза бирелергә тейеш. Рәсәй Федерацияһының Гражданлыҡ-процессуаль кодексының 270-се статьяһында ғаризаға нимә яҙылырға тейешлеге билдәләнгән. Fаризаның формаһы һәм кәрәкле документтар һәр бер опека һәм попечителлек бүлегендә бар, уларҙы һеҙгә бирергә тейештәр.\nБаланы уллыҡҡа алғанда\n—Улыма—11 йәш. Атаһы бер нисә йыл элек вафат булды. Мин яңынан кейәүгә сыҡтым, ирем уны уллыҡҡа алырға теләй. Законға ярашлы был нисек эшләнә һәм ниндәй документтар йыйырға кәрәк? Бының өсөн улымдың ризалығы кәрәкме һәм уның судта ҡатнашыуы мотлаҡмы?\nЗифа, Йылайыр районы.\n—Баланы уллыҡҡа алыу өсөн уның йәшәгән урыны (йәки ваҡытлыса теркәлгән урыны) буйынса район судына ғариза бирелергә тейеш. Рәсәй Федерацияһының Гражданлыҡ-процессуаль кодексының 270-се статьяһында ғаризаға нимә яҙылырға тейешлеге билдәләнгән. Fаризаның формаһы һәм кәрәкле документтар һәр бер опека һәм попечителлек бүлегендә бар, уларҙы һеҙгә бирергә тейештәр. Әлеге ғаризаға никах тураһындағы танытманың күсермәһе, уллыҡҡа алыусының һаулыҡ торошо тураһындағы медицина справкаһы, торлаҡҡа хоҡуғығыҙҙы йәки торлаҡты файҙаланыуығыҙҙы дәлилләүсе документ һәм биологик атаһының вафат булыуы тураһындағы танытма ҡушып бирелә. Шулай уҡ судҡа опека һәм попечителлек органдарының һығымтаһы ла беркетелергә тейеш. Унда 10 йәше тулған һәм өлкәнерәк йәштәге уллыҡҡа алыныусы баланың ризалығы, шулай уҡ (әгәр был талап ителһә) уның исемен, атаһының исемен, фамилияһын үҙгәртеүгә һәм уллыҡҡа алыусыларҙы рәсми рәүештә ата-әсәһе тип яҙҙырырға ризалығы тураһындағы мәғлүмәттең булыуы мотлаҡ. Эште ҡараған саҡта судта уллыҡҡа алыусы, опека һәм попечителлек органы вәкиле, прокурор һәм 14 йәше тулған бала ҡатнашырға тейеш. Айырым осраҡтарҙа баланың биологик ата-әсәһе, башҡа ҡыҙыҡһынған яҡтар һәм 10 йәштән алып бала үҙе ҡатнашыуы ла ихтимал. Баланың ризалығы мотлаҡ, уның судта ҡатнашыу-ҡатнашмауын судья хәл итә.\nТүләргә тура килмәҫ\n—Автомобилемде дәүләт номерҙары менән бергә һаттым. Уҙған аҙнала икенсе ҡаланан минең исемгә штраф һалыныуы тураһында хат килде. Рулдә был ваҡытта яңы хужа ултырған булырға тейеш. Хәҙер мин ни эшләй алам?\nИлфат, Баймаҡ районы.\n—Һеҙгә штраф тураһындағы ҡарарға ҡарата ялыу бирергә кәрәк. Шунда уҡ автомобилегеҙҙе һатыу хаҡында документтарығыҙҙы ҡушып һалығыҙ. Рәсәйҙең Админстратив хоҡуҡ боҙоуҙар тураһындағы кодексының 2-се статьяһына ярашлы, юл хәрәкәте ҡағиҙәләренә бәйле административ хоҡуҡ боҙған кеше, транспорт сараһы икенсе берәүҙең милкендә булыуын йәки бүтәндәр тарафынан файҙаланылыуын иҫбатлай алһа, административ яуаплылыҡтан ҡотола.\nМираҫҡа ингән тип һанала\n2006 йылда өләсәйем әсәйем һәм уның ағаһы исеменә васыят буйынса мираҫ ҡалдырған булған. Үҙе шул уҡ йылда донъя ҡуйған, әммә ике балаһының береһе лә мираҫты ҡабул итеп алмаған. Шуға ҡарамаҫтан, әсәйем йыл һайын коммуналь хеҙмәттәр хаҡын, ер һалымын түләп барҙы. Ике йыл элек уның ағаһы, олатайыбыҙ, вафат булды. Балалары ла, ҡатыны ла юҡ ине. Беҙ йортто хәҙер әсәйем исеменә рәсмиләштерә алабыҙмы?\nГөлмиҙә, Хәйбулла районы.\n—Әсәйегеҙҙең коммуналь хеҙмәттәр хаҡын һәм ер һалымын түләп килеүен мираҫҡа инеү факты тип һанарға була. Судҡа мөрәжәғәт итеп, тейешле тәртиптә васыятҡа инеүҙе рәсмиләштерегеҙ. Унан һуң ер менән йортҡа хоҡуҡтарҙы законда билдәләнгән тәртиптә үҙ исеменә яҙҙырһын.\n—Урамда машинам менән артҡа табан хәрәкәт иткәндә шунда торған автомобилде төкөттөм. Бик ныҡ ҡабаланыу сәбәпле уның тәҙрә таҙартҡысына телефонымдың номеры яҙылған ҡағыҙҙы ҡыҫтырып ҡалдырҙым да киттем. Хәҙер мине ниндәй яза көтә?\nИрек, Сибай ҡалаһы.\n—Был яуапһыҙ ҡылығығыҙ өсөн ҡаты ғына яза алыуығыҙ ихтимал. Юл-транспорт ваҡиғаһына бәйле бурыстарҙы үтәмәү, юл хәрәкәте ҡағиҙәһен боҙоп, авария булған урынды ҡалдырып китеү сәбәпле, һеҙҙе 1 йылдан йыл ярымғаса транспортҡа идара итеүҙән тыйыуҙары йәки 15 тәүлеккә тиклем иркегеҙҙән мәхрүм итеүҙәре ихтимал.


Хәбәрҙәр: Украина-Рәсәй: конвой тирәләй бәхәстәр.\nУкраина-Рәсәй: конвой тирәләй бәхәстәр.\nРәсәй гуманитар ярҙам конвойы Украина территорияһы аша үтеүгә Украина властары ҡаты ризаһыҙлыҡ белдерҙе. Украина сит ил эштәре министрлығы быны “төп халыҡ-ара хоҡуҡ принциптарын иҫ киткес боҙоу”тип атаны. Украина премьер-министры Арсений Яценюк, гуманитар ярҙам ваҡиғаһы менән Рәсәй властары Украинаны провокацияға этәрергә маташты, тип белдерҙе.\nНАТО генсегы Андерс Фог Рассмуссен Рәсәйҙе “Рәсәй ҡораллы көстәрен файҙаланып, Украинала конфликтты көсәйтеүҙә”ғәйепләне. Үҙ сиратында БМО-лағы Рәсәйҙең даими вәкиле Виталий Чуркин Мәскәүҙең эшмәкәрлеген былай тип аңлатты:\n“Киевта идара итеү сылбыры бәйләнеше өҙөлгән тигән фекер ҡала. Иң юғары кимәлдә һине нимәгәлер ышандыралар, ә сик буйы һаҡсыларына йөк машиналарын үткәреү өсөн әмер бирелмәй. Был оҙайлы уйындың сиге булырға тейеш ине бит, беҙ оҙаҡ көттөк, эшкә тотонорға ваҡыт етте.”\nБМО-ның именлек Советы Украина мәсьәләһе буйынса ябыҡ кәңәшмә үткәрәсәк. Украинаның көнсығыш райондары халҡына ярҙам алып килгән Рәсәй гуманитар конвойы хаҡында ла һүҙ булыр тип көтөлә.


«Өфө» аэропортында эске авиалиния терминалының «В» секторын яңыртыу эштәре бара // Йәмғиәт | новости башинформ.рф\n«Өфө» аэропортында эске авиалиния терминалының «В» секторын яңыртыу эштәре бара\n17:03, 26 ноября 2015 Йәмғиәт\n«Өфө» аэропортында эске авиалиния терминалының «В» секторын яңыртыу эштәре бара Фото: Олег Яровиков\nӨФӨ, 2015 йыл, 26 ноябрь. /«Башинформ» мәғлүмәт агентлығы, Ксения Калинина/.\n«Өфө» аэропортында эске авиалиния терминалының «В» секторын яңыртыу эштәре бара. 26 ноябрҙән «В» секторын ремонтлау арҡаһында бизнес класлы пассажирҙарҙы хеҙмәтләндереү ваҡытлыса «А» секторына күсерелә. Бында осош алдынан тикшереү өсөн айырым һыҙат бүленәсәк.\nӨфө аэропортының матбуғат үҙәге белдереүенсә, реконструкциялау терминалдың майҙанын 1000 квадрат метрға киңәйтергә мөмкинлек бирәсәк. Был хеҙмәтләндереү сифатында сағылыш табасаҡ.\n«Ремонт эштәре барышында бизнес-хеҙмәтләндереү залын ойоштороу, уйын зонаһын, биләү бүлмәһен эшләү планлаштырыла. 60 квадрат метр самаһы майҙан ҡуртымсыларға тәҡдим ителәсәк», — тип аңлатма бирҙе «Өфө» халыҡ-ара аэропортының төҙөлөш буйынса директоры Вячеслав Шульга.\nЭске авиалиния терминалын киңәйтеү — бинаны яңыртыу алдынан ваҡытлыса сара.\nТеги: «өфө» аэропорты,авиалиния,реконструкция


Кәзә һөтөнән ҡымыҙ Әлбиттә!\nМәскәү магазиндарының береһендә минең иғтибарымды "кәзә һөтө " тип яҙылған сағыу пакет йәлеп итте. Хаҡы бөтөнләй иҫ китер лек ине - литры 80 һум! Этикеткаһын иғтибарлап ҡарағас, уның\nсит илдән сығарылыуы асыҡланды...\nБыл хәл ике йыл элек булғайны. Ул ваҡытта магазин кәштәлә рендә сит илдән килтерелгән кәзә һөтөн генә һатып алып булһа , хәҙер был деликатесты етештереү әүҙем үҫешә. Был аңлашыла ла, отошло эш бит. Үҙегеҙ уйлап ҡарағыҙ, бөгөн Мәскәүҙә һәм Санкт - Петербургта кәзә һөтөнөң бер литры 100 һум, ә бер ки лограмм сыр 750 һум тора.\nБашҡортостанда ла 40 фермер хужалығы кәзә үрсетеү менән ш өғөлләнә. Алдан уйлап эш итеүсе эшҡыуарҙар кәзә үрсетеүҙең м әшәҡәте һыйыр малы йә сусҡаға ҡарағанда күпкә аҙыраҡ икәнен\nаңлай. Кәзәгә аҙыҡ һыйырға ҡарағанда алты тапҡыр аҙыраҡ кәр әк. Бынан тыш, белгестәр билдәләүенсә, кәзәнең аҙыҡ рационы уның һөтөнөң тәменә йоғонто яһамай икән.\nКәзә һөтөн организм тиҙ үҙләштерә, балалар өсөн айырыуса файҙалы тип белдерә белгестәр, шулай уҡ ул сыр, ҡымыҙ эшләү\nөсөн дә ҡулланыла. Продукттың тағы бер яҡшы яғы бар - ул ал лергия менән яфаланыусылар өсөн зыянһыҙ. Америка ғалимдәрене ң мәғлүмәттәре буйынса, һыйыр һөтөнә аллергия булған ун кеше\nбер ниндәй ҡыйынһыҙлыҡ кәзә һөтө эсә ала.\nКәзә һөтө халыҡ медицинаһында ла киң ҡулланыла. Кәзә һөтө нән эшләнгән ҡымыҙ, мәҫәлән, инфекция ауырыуҙарына һәм тубер кулезға ҡаршы торорға ярҙам итә.\nӘйткәндәй, Башҡортостанда ла кәзә ҡымыҙы етештерелә. Был ғәҙәти булмаған эш менән биш фермер хужалығы шөғөлләнә. Туйм азы районы Туҡай ҡасабаһынан фермер Миңзаһит Закировтың ҡымы ҙы айырыуса дан тота. Уның "Руслан" тип аталған фермер хужал ығында 25 һауын кәзәһе бар, һәр береһе көнөнә бишәр литрҙан да кәм һөт бирмәй.\nЯңы тармаҡҡа фермер өс йыл элек кенә аяҡ баҫҡан, барлығы өс Зааненск тоҡомло кәзә менән башлап ебәргән ул үҙ эшен. Бө гөн Закировтарҙың ғаилә предприятиеһы йылына ике мең литр ти рәһе ҡымыҙ етештерә. Шифалы эсемлек артынан килеүселәр етерл ек. Улар башлыса тын алыу юлдары, ашҡаҙан, күҙ ауырыуҙарынан\nйонсой. Миңзаһиттың пландарында тағы бер милли эсемлек - бу ҙа етештереү тора...